title: Sergio Batista

text: Sergio Batista, jonka lempinimi on "El Checho", aloitti uransa Argentinos Juniorsin junioriorganisaatiossa. Hän edusti kasvattajaseuraansa Argentiinan pääsarjassa eli Primera División Argentinassa vuosina 1981–1988. Batista voitti Argentinos Juniorsissa Argentiinan mestaruuden vuonna 1984 sekä Copa Libertadoresin vuonna 1985. Vuosina 1988–1990 Sergio Batista pelasi River Platessa. Segunda Divisiónassa Batista edusti Club Atlético Nueva Chicagoa (1992–1993) ja All Boysia (1997–1999). Japanissa hän kävi pelaamassa Tosu Futuren joukkueessa vuosina 1995–1996.


title: Sergio Batista

text: Argentiinan jalkapallomaajoukkueessa Sergio Batista osallistui vuosien 1986 ja 1990 MM-kisoihin. Vuonna 1986 hän voitti maailmanmestaruuden ja vuoden 1990 MM-kisoissa hopeaa. Batista pelasi vuosina 1985–1990 yhteensä 39 maaottelua.Batista aloitti valmentajanuransa vuonna 2000 uruguaylaisessa Bella Vistassa. Seuratasolla hän on valmentanut myös Argentinos Juniorsia, Talleres de Córdobaa ja Nueva Chicagoa. Vuosien 2005–06 aikana Batista toimi Argentiinan pääsarjassa Club Atlético San Lorenzo de Almagron apuvalmentajana Oscar Ruggerin ollessa päävalmentaja.


title: Sergio Batista

text: Vuonna 2007 Batistasta tuli Argentiinan alle 20-vuotiaiden maajoukkueen päävalmentaja. Hän johdatti Argentiinan olympiakultaan Pekingin olympialaisissa 2008. Diego Maradonan sopimuksen päätyttyä 2010 MM-kisojen jälkeen Batista nimitettiin A-maajoukkueen väliaikaiseksi päävalmentajaksi 2010 loppuun asti. Batistan johdolla Argentiina voitti muun muassa maailmanmestari Espanjan 4–1. Marraskuussa hänen sopimuksensa pidennettiin MM-kisoihin 2014 saakka. Batistan ensimmäinen todellinen koitos päävalmentajana, eli Argentiinan isännöimä Copa América 2011 sujui kuitenkin kehnosti. Batista sai turnauksen aikana kovaa kritiikkiä vaisujen esitysten vuoksi ja lopulta isäntien tie päättyi puolivälierätappioon Uruguaylle. Tappion jälkeen Batistan kerrottiin saavan jatkaa tehtävässään. Viikkoa myöhemmin liitto tuli kuitenkin toisiin ajatuksiin ja Batista sai potkut tehtävistään.


title: Sergio Batista

text: Toukokuun lopussa 2012 Batistasta tuli Kiinan Superliigassa pelaavan Shanghai Shenhuan päävalmentaja. Batistan johdolla seura sijoittui Kiinan sarjassa kauden päätteeksi sijalle 9. Argentiinalaisvalmentaja jätti seuran lopulta heinäkuussa 2013, kun seura ei ollut maksanut hänen palkkaansa neljään kuukauteen.


title: Sergio Batista

text: Maaliskuussa 2014 Batista palasi Shanghai Greenlandiksi nimensä muuttaneen kiinalaisseuran päävalmentajaksi. Kausi sujui heikosti ja Shanghai oli Kiinan Superliigassa vasta kahdeksas. Kauden jälkeen Batista sai tehdä tilaa Francis Gillot'lle.


title: Sergio Batista

text: Toukokuussa 2015 Batista allekirjoitti kaksivuotisen sopimuksen Bahrainin jalkapallomaajoukkueen kanssa.


title: Abel Salazar

text: Abel Salazar (s. 19. heinäkuuta 1889, Guimarães, k. 29. joulukuuta 1946, Lissabon) oli portugalilainen lääkäri, tutkija, professori ja taidemaalari. Hän toimi Porton yliopistossa histologian ja embryologian professorina vuodesta 1917. Salazar julkaisi yhteensä 116 tieteellistä julkaisua.


title: Abel Salazar

text: Salazarin mukaan on nimetty Porton kaupungissa sijaitseva Instituto de Ciências Biomédicas Abel Salazar (, ICBAS). Instituutti perustettiin vuonna 1975 ja se kuuluu hallinnollisesti Porton yliopiston yhteyteen.


title: Abel Salazar

text: Abel Salazar ei ole sukua Portugalin pitkäaikaiselle diktaattorille António de Oliveira Salazarille.


title: Loir-et-Cher

text: Loir-et-Cher on Ranskan departementti, jonka tunnusnumero on 41. Alueen hallinnollinen keskus on Blois. Departementin pinta-ala on 6 343 neliökilometriä ja väkiluku oli vuonna 2006 yhteensä 325 183. Väestötiheys oli 51,3 asukasta neliökilometrillä.


title: Loir-et-Cher

text: Loir-et-Cher perustettiin Ranskan vallankumouksen seurauksena, 4. maaliskuuta 1790. Perustamisessa sovellettiin vain runsas kaksi kuukautta aikaisemmin säädettyä lakia, joka oli päivätty 22. joulukuuta 1789. Uuteen alueeseen yhdistettiin aikaisemmin Tourainen ja Orléanaisin maakuntiin kuuluneita alueita. Se sai nimensä kahden alueellaan virtaavan joen mukaan.


title: Loir-et-Cher

text:
Loir-et-Cher kuuluu Centren hallintoalueeseen (), ja sen rajanaapureita ovat Eure-et-Loir, Loiret, Cher, Indre, Indre-et-Loire ja Sarthe.
Loir-et-Cherin hallinnolliselle alueella on yhteensä 291 kuntaa, joista suurimpia ovat:


title: Puolan sota

text: Puolan sota (myös "toinen Puolan sota") oli sota Puolan ja Ruotsin välillä vuosina 1600–1629. Sodan syynä oli aikaisempi Sigismundin ja Kaarle-herttuan (myöhemmin Kaarle IX) kamppailu Ruotsin valtaistuimesta sekä Saksalaisen ritarikunnan jättämän valtatyhjiön hallinta Baltiassa. Sota jakautui neljään eri osaan, joiden välissä oli aselepoja. Se oli myös osa suurempaa niin sanottua kuusikymmenvuotista sotaa (1598–1661) Ruotsin ja Puolan välillä. Samaan sotaan kietoutui vielä Puolan ja Moskovan välinen sota 1605–1618, jossa ruotsalaisia taisteli välillä venäläisten rinnalla, sekä Ruotsin ja Venäjän välinen sota (ns. Inkerin sota) 1611–1617.


title: Puolan sota

text: Puolan sota alkoi vuonna 1600, kun Sigismund päätti valloittaa Eestinmaan Ruotsilta. Vaikka puolalaiset luulivat valloituksen olevan helppo, sotaonni kääntyi ja Ruotsi valtasi suurimman osan Puolan Liivinmaasta. Alkuvuonna 1601 puolalaiset saivat apuvoimia ja löivät ruotsalaiset Kokenhausenin taistelussa, ja hyökkäysvuoro vaihtui. 1602 Ruotsin hallinnassa oli enää Pohjois-Liivinmaan suurimmat kaupungit ja 1604 enää Tallinna, Narva ja Pärnu.


title: Puolan sota

text: Kesällä 1605 Ruotsi kokosi uuden sotavoiman ja nousi maihin Riian lähellä, joka oli tarkoitus vallata ja piiritettiinkin. Puolalaisten piiritetyn kaupungin avuksi lähettämä armeija löi perinpohjaisesti kolme kertaa suuremman Ruotsin armeijan 27. syyskuuta 1605 Kirkholman taistelussa ja Kaarle IX vältti niukasti vangiksi joutumisen. Tämän jälkeen sota jatkui hiljaisempana vuoteen 1608, jolloin ruotsalaiset hyökkäsivät uudestaan kreivi Ernst von Mansfeldin johtamana, mutta puolalaiset torjuivat tämänkin yrityksen. Aselepo solmittiin 1611 kun Kaarle IX kuoli ja kummatkin maat keskittyivät hyötymään Venäjän sekasorron ajasta.


title: Puolan sota

text: Wolmar Farensbach hallitsi Dünamünden linnaa Väinäjoen suulla Puolan alaisuudessa. 1616 hän riitautui puolalaisten kanssa ja lupasi siirtyä Ruotsin puolelle. Ruotsi otti haltuunsa Pärnun, Dünamünden ja muutamia pienempiä linnoja, mutta pienen liettualaisen armeijan saapuessa Farensbach vaihtoi taas puolta. Ruotsi menetti muut linnat, mutta Pärnu jäi sen hallintaan. Aselepo solmittiin kahdeksi vuodeksi marraskuussa 1618.


title: Puolan sota

text: Rauhanneuvotteluiden epäonnistuttua Puolan kanssa (Sigismund ei suostunut luopumaan vaatimuksistaan Ruotsin kruunuun) Kustaa II Aadolf lähti hyökkäykseen Liivinmaalla kesällä 1621. Ensitavoitteena oli Riian valtaus. Riika antautuikin kuukauden piirityksen jälkeen syyskuussa. Muuta merkittävää ei saavutettu ja heinäkuussa 1622 solmittiin taas aselepo, joka kesti vuoteen 1625 asti.


title: Puolan sota

text: Sotatoimia jatkettiin kesällä 1625. Kesän aikana Ruotsi valtasi Väinäjoen rantojen linnat, Väinänlinnaa lukuun ottamatta, sekä Tarton. Tammikuun 7. päivänä Puola-Liettuan ja Ruotsin armeijat kohtasivat Wallhofin taistelussa, jossa muu armeija seurasi vierestä, hakkapeliitat kokeilivat Kustaan uutta taktiikkaa, atakkia, ja murskasivat vastustajansa. Wallhofin jälkeen maaliskuussa solmittiin uusi aselepo.


title: Puolan sota

text: Preussin alue pirstoutui kolmeen osaan saksalaisen ritarikunnan vallan luhistuessa 1525. Länsi-Preussi liitettiin maakuntana Puolaan, Itä-Preussista muodostettiin Preussin herttuakunta ja Danzig jatkoi vapaakaupunkina. Brandenburgin vaaliruhtinas peri Preussin herttuakunnan 1618, jolloin vaaliruhtinas oli Preussin herttuana Puolan hallitsijan vasalli. Brandenburgin vaaliruhtinas Georg Vilhelm oli lisäksi Ruotsin kuninkaan Kustaa II Adolfin puolison Maria Eleonoran veli.


title: Puolan sota

text: Kustaa II Adolf päätti siirtää hyökkäyksensä painopisteen lännemmäksi ja hän nousi 25. kesäkuuta 1626 joukkoineen maihin Preussin rannikolla Pillaussa (nykyinen Baltijsk). Joukkoja oli kaikkiaan kahdeksan jalkaväkirykmenttiä ja kolme skvadroonaa eli puolirykmenttiä. Lisäksi Tukholmassa oli joukkoihin lisätty vielä kaksi drabanttikomppaniaa, jolloin jalkaväkeä oli kaikkiaan 80 komppaniaa. Jalkaväen lisäksi oli yhdeksän komppaniaa ratsuväkeä ja jonkin verran tykistöä. Joukot nousivat maihin lähes ilman vastarintaa, koska alueen varustamistyöt oli aloitettu vasta kesäkuun alussa, ja joukkojen siirrot olivat vielä kesken.


title: Puolan sota

text: Kustaa II Adolf siirsi laivoilla joukkojaan Passarge-joen suulle, jotta voitaisiin luoda Veikseliin ulottuva tukialue. Alt Passarge (nykyinen Stara Pasłęka) vallattiin 29. kesäkuuta rynnäköllä, jolla murskattiin sinne ehtineiden noin 1000 puolalaisen sotilaan vastarinta. Braunsbergista (nykyinen Braniewo) luotiin varuskuntakaupunki ja sinne jätettyjen joukkojen tuli vallata myös Ermelandin tärkeimmät kaupungit Wormditt (nykyinen Orneta), Guttstadt (Dobre Miasto) ja Mehlsack (Pieniężno). Heinäkuun alussa joukot saavuttivat Veikselin ja vallattuaan Elbingin (nykyinen Elbląg), Marienburgin (nykyinen Malbork) sekä pienempiä kaupunkeja Kustaa II Adolf sai hallintaansa Veikselin itäisen haaran. Läntisen haaran valvontaan saattamiseksi päätettiin vallata Dirschau, jonne marssittaessa vallattiin Mewe (Gniew) ja Stargard (Starogard Gdański). Kustaa II Adolfin toive Danzigin puolueettomuusjulistuksesta ei kuitenkaan toteutunut, vaikka vapaakaupungin kauppa oli estetty.


title: Puolan sota

text: Ruotsalaisten eteneminen pysähtyi joukkojen hajaannuttua kaupunkien varuskunniksi. Kustaa II Adolf joutui odottamaan vahvistusten saapumista heinä-elokuun vaihteessa, jona aikana Puola keskitti joukkojaan ruotsalaisten luoman sillanpään ympärille. Vahvennuksina toimitettiin muun muassa Suomesta Pohjanmaan jalkaväkirykmentti, Porin läänin jalkaväkirykmentti sekä kaikki ratsuväen komppaniat. Tämä asetelma jatkui seuraavat kolme vuotta, jolloin vuoroin puolalaiset ja ruotsalaiset etenivät vallaten alueita ja kaupunkeja.


title: Puolan sota

text: 1629 ruotsalaiset etenivät Varsovaa kohti, mutta heidät pysäytti yhdistynyt saksalais-puolalainen armeija 27. kesäkuuta Stuhmin taistelussa. Syyskuun 16. päivä solmittiin välirauha kuudeksi vuodeksi Altmarkissa, mikä vapautti Kustaan osallistumaan kolmikymmenvuotiseen sotaan Saksassa. Ruotsi sai koko Liivinmaan ja useiden Preussin satamien tullitulot (600 000 riikintaaleria), jotka muodostivat kolmasosan Ruotsin budjetista tulevina vuosina.


title: Puolan sota

text: Puolan sota toimi Ruotsin armeijan testilaboratoriona, jonka taisteluissa Kustaa II Aadolf testasi ja kehitti erilaisia vaihtoehtoja armeijansa uudistamiseksi. Näin armeija oli huomattavasti vastustajiaan edellä, kun Kustaa lähti kolmekymmenvuotiseen sotaan vuonna 1630. Myös Altmarkin välirauhassa saavutetut tullitulot mahdollistivat riittävän suuren armeijan kokoamisen uutta sotaretkeä varten.


title: José Carlos Mariátegui

text: José Carlos Mariátegui La Chira (14. kesäkuuta 1894 - 16. huhtikuuta 1930) oli perulainen journalisti sekä poliittinen filosofi. Mariátegui oli yksi 1900-luvun merkittävimmistä sosialisteista Latinalaisessa Amerikassa. Hänen tärkein teoksensa on 1928 julkaistu 7 ensayos de la interpretacion de realidad peruana (Seven Interpretative Essays on Peruvian Reality). Samana vuonna hän myös eroaa APRAsta johtuen erityisesti ideologisista erimielisyyksistä Haya de la Torren kanssa ja perustaa Perun sosialistisen puolueen.


title: Giresunin maakunta

text: Giresun maakunta () on maakunta pohjoisessa-Turkissa Mustanmeren rannalla. Giresun maakunnan pääkaupunki on Giresun.


title: Giresunin maakunta

text: Vuoden 2015 lopussa arvioitu väkiluku oli 426 686.


title: Giresunin maakunta

text: Giresun maakunta on jaettu 16 piirikuntaan.


title: Giresun

text: Giresun on samannimisen maakunnan pääkaupunki Turkin pohjoisosassa. Vuoden 2015 lopussa kaupungin arvioitu väkiluku oli 105 748.


title: Giresun

text: Kaupungissa toimii yliopisto, joka perustettiin vuonna 2006. Sen edeltäjä oli tyttökoulunopettajien seminaari, joka toimi jo vuodesta 1962.


title: Kaakon rintama

text: Kaakon rintama oli Puna-armeijan toisen maailmansodan rintama, joka muodostettiin 7. elokuuta 1942 1. panssariarmeijasta. 30. syyskuuta 1942 se uudelleennimettiin Stalingradin rintamaksi. Rintaman komentajana toimi kenraalieversti Andrei Jerjomenko.


title: Nikolai Piljugin

text: Nikolai Aleksevitš Piljugin (, 5. toukokuuta 1908 - 2. elokuuta 1982) oli neuvostoliittolainen kantorakettien ja avaruusalusten propulsiojärjestelmien säätöjärjestelmien pääsuunnittelija.


title: Nikolai Piljugin

text: Hän osallistui pitkän uransa alussa mannertenvälisen ballistisen ohjuksen R-7:n ja lopussa Buran-avaruussukkulan säätöjärjestelmien suunnitteluun.


title: Andrew Wood

text: Andrew Wood (8. tammikuuta, 1966 – 19. maaliskuuta, 1990) oli yhdysvaltalainen rock-laulaja. Hän oli grunge-yhtyeen "Mother Love Bonen" keulakuvana sen perustamisesta saakka, aikaisemmin Wood toimi lyhytikäisen Malfunkshun-yhtyeen laulajana. Woodilla oli pitkään ollut suuri riippuvuus heroiiniin, joka vei häneltä lopulta hengen vuoden 1990 keväällä juuri ennen Mother Love Bonen ensimmäisen pitkäsoiton julkaisua. Woodilla oli myös paljon soolomateriaalia tehtynä, mutta nämä ovat toistaiseksi jääneet julkaisematta. Hänen kunniakseen perustettiin projektiluonteinen yhtye "Temple of the Dog".


title: Andrew Wood

text: Woodin muistoksi "Mother Love Bonen" jäsenet ja silloisen "Soundgardenin" jäsenet Chris Cornell ja Matt Cameron perustivat yhdessä muusikoiden Eddie Vedderin ja Mike McCreadyn superyhtyeen "Temple of the Dogin" ja julkaisivat samalla nimellä albumin vuonna 1991.


title: Andrew Wood

text: Wood nousi kuolemansa jälkeen grunge genren jonkinmoiseksi legendaksi, ja hän on ollut monille genren muusikoille inspiraation lähde. Esimerkiksi "Alice in Chainsin" kitaristi Jerry Cantrell teki kappaleen "Would?", joka on saanut vaikutteita Woodista. Kappale julkaistiin yhtyeen menestysalbumilla "Dirt" (1992).


title: Vladimir Syromjatnikov

text: Vladimir Sergejevitš Syromjatnikov () ( 7. tammikuuta 1933 Arkangeli – 19. syyskuuta 2006 Moskova) oli neuvostoliittolainen avaruusalusten suunnittelija.


title: Vladimir Syromjatnikov

text: Syromjatnikov osallistui 1950-luvun lopussa Vostok-avaruusaluksen suunnitteluun.


title: Vladimir Syromjatnikov

text: Hänet tunnetaan miehitettyjen avaruusalusten telakointimekanismien suunnittelijana. Hänen suunnittelemansa mekanismi oli käytössä, kun Sojuz ja Apollo telakoituivat avaruudessa 1970-luvun puolivälissä.


title: Vladimir Syromjatnikov

text: 1990-luvulla hän kehitti telakointimekanismiaan siten, että sen avulla voitiin telakoida NASAn avaruussukkula Mir-avaruusasemaan. Kansainvälisen ISS-avaruusaseman telakointijärjestelmät ovat Syromjatnikovin suunnittelemia.


title: Häkämies

text: Häkämies on suomalainen sukunimi, joka on muun muassa seuraavilla henkiöillä:


title: Marc Karam

text: Marc Karam (s. 28. elokuuta 1980, Montreal) on kanadalainen pokeriammattilainen. Karamin syntymän jälkeen libanonilaistaustainen perhe muutti Libanoniin vuonna 1982, mutta palasi takaisin Kanadan Ottawaan seuraavana vuonna. Karam aloitti täyspäiväisen pokeriammattilaisuuden alkuvuodesta 2006. Hänen lempinimensä on "Myst".


title: Marc Karam

text: Karamin pokeriuran toistaiseksi arvokkain saavutus on European Poker Tourin Monte Carlon vuoden 2007 Grand Finalin kakkostila. Karam ansaitsi Gavin Griffinin voittamasta turnauksesta 1 061 820 euroa. Vuonna 2006 hän oli samassa turnauksessa neljäs.


title: Marc Karam

text: World Poker Tourilla Karam on selvinnyt finaalipöytään kerran: North American Poker Championship WPT No-Limit Hold'em Championship -turnauksessa vuonna 2006 hän oli kuudes ansaiten 169 027 dollaria. Australian mestaruuskilpailuissa eli "Aussie Millions" -tapahtuman pääturnauksessa vuonna 2007 Karam oli samoin kuudes.


title: Marc Karam

text: Marc Karam edustaa Eurolinx Poker -nettipokerihuonetta. Lokakuussa 2007 hänen pokeriuransa turnausansiot ylittivät 2,0 miljoonaa dollaria.


title: Kirby: Mouse Attack

text: Kirby: Mouse Attack () on Flagsihipin kehittämä ja HAL Laboratoryn ja Nintendon julkaisema tasohyppelypeli. Peli on julkaistu vuonna Nintendo DS käsikonsolille ja se on Kirbyn toinen peli kyseiselle konsolille. Tämä peli tunnetaan Pohjois-Amerikassa nimellä Kirby: Squeak Squad. Peli julkaistiin Suomessa kesäkuussa 2007.


title: Kirby: Mouse Attack

text: Päähahmo pelissä on Kirby.


title: Kirby: Mouse Attack

text: Vastustajia:


title: Kirby: Mouse Attack

text: Kirby: Mouse Attack on, toisin kuin sen edeltäjä "", ns. perinteisempi Kirby-peli, eli Kirby liikkuu konsolin ristinäppäimellä jne. Alempaa näyttöä käytetään esineiden yhdistämiseen.


title: Kirby: Mouse Attack

text: Kirby: Mouse Attackissa on jälleen kerran paljon taitoja, joita voi imeä vihollisilta. Mukana on paljon tuttuja taitoja vanhemmista Kirbyistä, kuten miekka, säde, tuli ja muita. Lisäksi on pari uuttakin taitoa. Taitoja pystyy myös yhdistämään.


title: Kirby: Mouse Attack

text: Tässä pelissä on mahdollista yhdistää tavaroita, alempi kosketusnäyttö on sitä varten. Tämä ominaisuus oli jo "" -pelissä, jossa myös pystyi yhdistämään kaksi taitoa yhdeksi vahvaksi taidoksi, esimerkiksi tuli + miekka = liekehtivä miekka.


title: Pii (nimi)

text: Pii on suomalainen naisen ja miehen etunimi.


title: Pii (nimi)

text: Suomessa nimi Pii oli Väestörekisterikeskuksen tietojen mukaan annettu vuoden 2012 loppuun mennessä noin 70 naiselle ja alle 15 miehelle.


title: Severodvinsk

text: Severodvinsk () on satamakaupunki Vienanmeren Vienanlahden etelärannalla Pohjois-Venäjällä. Se sijaitsee Vienanjoen suiston länsireunalla, 35 km Arkangelista länteen. Severodvinsk on Arkangelin alueen toiseksi suurin kaupunki; väkiluku vuonna 2010 oli noin 192 353 asukasta.


title: Severodvinsk

text: Vuodesta 1419 saakka paikkakunnalla sijaitsi karjalainen, Pyhän Nikolauksen mukaan nimetty luostari. Luostari oli linnoitettu ja oli Moskovan Venäjälle sotilaallisesti merkittävä tukikohta Vienanmeren äärellä. Vuosina 1553–83 paikkakunnalla oli Venäjän ensimmäinen merisatama. Paikkakunnan neuvostoaikana suljetun luostarin puinen linnoitustorni (1691–92) siirrettiin vuonna 1932 Moskovaan Kolemeskojen (Коломенское) museoalueelle.


title: Severodvinsk

text: Kesäkuussa 1936 sinne perustettiin taajama laivanrakennusta varten nimellä Sudostroi (), tähän työhön käytettiin gulag-vankityövoimaa. Paikkakunta sai pian kaupungin aseman; vuosina 1938–1957 kaupungin nimi oli Molotovsk Neuvostoliiton pääministeriä vastaavassa tehtävässä kansankomissaarien puhemiehenä toimineen Vjatšeslav Molotovin (1890-1986) mukaan. Toisen maailmansodan syttyessä kaupungissa asui 40 000 ihmistä. Satama avattiin joulukuussa 1941 ja yli puolet Britanniasta ja Yhdysvalloista tulleesta Lend-Lease-avusta kulki sen kautta.


title: Severodvinsk

text: Kaupungissa oli noin 21 tuhatta asukasta vuonna 1939, 79 tuhatta vuonna 1959, 145 tuhatta 1970 ja 197 tuhatta vuonna 1979. Destalinisaation aikana vuonna 1957 kaupungin nimi muutettiin Severodvinskiksi.


title: Severodvinsk

text: Kaupunkiin johtaa rautatie. Siellä on Venäjän laivaston telakka ja satama; lisäksi on muutakin telakkateollisuutta, tiekunnossapitokoneiden valmistusta, rakennustarvike-, puunjalostus-, kaluste- ja vaateteollisuutta, lihanjalostamo, meijeri, tekninen oppilaitos, teatteri ja kivisiä luostarirakennuksia.


title: Severodvinsk

text: "Severodvinsk" on Venäjän laivaston ydinsukellusveneiden päätukikohta ja suuri laivastotelakka, johon on keskitetty erityisesti ydinkäyttöisten alusten, sukellusveneiden ja myös öljynporauslauttojen rakennus- ja korjaustoimintaa.


title: Severodvinsk

text: Severodvinskin merkittävin yritys on nykyisin meriteollisuuskonserni OSK:hon kuuluva Sevmaš-telakka eli telakka numero 402, Sevmašpredprijatije (Севмашпредприятие). Siellä rakennettiin Neuvostoliiton ensimmäiset ydinsukellusveneet 1957. Venäjän sukellusveneiden valmistus on nykyisin keskitetty telakalle ja siellä työskentelee yli 25 000 henkilöä. Telakalla valmistetaan myös öljynporauslauttoja. Vuonna 2007 telakalla aloitettiin kelluvien ydinvoimaloiden valmistus.


title: Dvina

text: Dvina voi tarkoittaa seuraavia:


title: Osroene

text: Osroene oli alue ja kuningaskunta Lähi-idässä Eufratin yläjuoksulla. Se oli antiikin aikana osittain itsenäinen vuosina 132 eaa.–244 jaa. Osroene tunnettiin myös sen pääkaupungin Edessan nimellä.


title: Osroene

text: Abgarien hallitsijasuku perusti Osroenen kuningaskunnan noin vuonna 132 eaa. seleukidien ja parthialaisten sotien sekasorron aikana. Aluksi Osroene oli parthialaisten vasallina, myöhemmin Armenian Tigraneksen alaisena. Pompeiuksen sotaretkien jälkeen Osroene siirtyi Rooman valtapiiriin. Roomalaiset valtasivat Edessan Trajanuksen aikana. Vuonna 214 Osroenesta tuli Rooman provinssi.


title: Kansanviisaus

text: Kansanviisaus tarkoittaa yleisimmin kansanomaisia, ei-tieteellisiä tietoja tai käsityksiä maailmasta, jotka eivät kuitenkaan ole suoranaisesti myyttisiä tai yliluonnollisia. Tosin jotkut laskevat kansanviisauksiksi myös yliluonnolliset käsitykset ja monenlaiset kulttuuri-ilmiöt, varsinkin, jos sanaa pidetään vastineena englannin termille "folklore". Folklorea vastaa kuitenkin paremmin termi kansanperinne. Kansanviisaudet sitovat yleensä jonkin syyn johonkin seuraukseen, esimerkiksi tietynlaiset pilvet tietynlaiseen tulevaan säähän tai jonkin yrtin käytön paranemiseen. Kansanviisauksien avulla voi tehdä likimääräisiä ennustuksia ilmiöistä, kuten säästä tai naisen käytöksestä. Kansanviisauksista osa on havaittu maailmaa tarkkailemalla. Niiden päätelmät eivät kuitenkaan vastaa luotettavuudessa tai ennustuskyvyssä tieteellisiä teorioita, jotka on hankittu tieteellisen tutkimuksen keinoin.


title: Kansanviisaus

text: Kansanviisaudet ovat yleensä melko yksioikoisia ja yksinkertaisia. Niistä monet onkin suomessa puettu sananlaskujen muotoon.


title: Aristeides Ateenalainen

text: Aristeides Ateenalainen (myös Pyhä Aristeides tai Marcianus Aristides; k. n. 134) oli varhaiskristillinen kreikkalainen kirjailija ja apologeetti. Hänet tunnetaan ennen kaikkea "Aristeideen apologian" kirjoittajana.


title: Aristeides Ateenalainen

text: Aristeides ja hänen kirjoituksensa tunnettiin 1800-luvulle saakka ainoastaan Eusebioksen ja Hieronymuksen teoksissa olevien viittausten kautta. Eusebios kirjoitti, että Aristeides ja eräs toinen apologeetti, Kodratos, toimittivat apologiansa henkilökohtaisesti keisari Hadrianukselle. Aristeideen kerrotaan toimineen filosofina Ateenassa senkin jälkeen kun oli kääntynyt kristinuskoon. Hänen nimiinsä on laitettu myös saarna Luukkaan evankeliumin jakeesta 23:43.


title: Aristeides Ateenalainen

text: Vuonna 1878 armenialaiset venetsialaisen mekhitarilaisluostarin munkit julkaisivat apologian kaksi ensimmäistä lukua, jotka he olivat löytäneet kokoelmistaan, sekä niiden latinankieliset käännökset. Katkelmien aitoudesta kiisteltiin, ja ennen kaikkea Ernest Renan vastusti tekstien aitoutta.


title: Aristeides Ateenalainen

text: Rendell Harris löysi kuitenkin vuonna 1889 kokonaisen syyriankielisen käännöksen "Apologiasta" Pyhän Katariinan luostarista Siinailta. Tämä todisti armenialaisen käsikirjoituksen aitouden sekä johti havaintoon, että kreikankielinen teksti oli ollut säilynyt osana 500-luvulla kirjoitettua romaania nimeltä "Barlaamin ja Josafatin elämä". F. C. Conybeare löysi vielä toisen armenialaisen käsikirjoitusfragmentin 1000-luvulta.


title: Aristeides Ateenalainen

text: "Apologiassaan" Aristeides kirjoittaa, että täytyy olla olemassa yksi Jumala luojana, ja että kristityt ymmärtävät ja noudattavat Jumalan käskyjä paremmin kuin sen enempää juutalaiset, kreikkalaiset, barbaarit kuin pakanatkaan.


title: Rikas ja kunniallinen

text: Rikas ja kunniallinen on vuonna 1988 MTV:llä lähetetty suomalainen televisiosarja, jonka Solja Kievari käsikirjoitti Eeva Joenpellon saman nimisen romaanin pohjalta. 3-osaisen sarjan ohjasi Seppo Wallin.


title: Seppo Lindblom

text: Seppo Olavi Lindblom (s. 9. elokuuta 1935 Helsinki) on sosiaalidemokraattinen talousmies ja poliitikko sekä entinen ministeri ja Postipankin pääjohtaja.


title: Seppo Lindblom

text: Lindblomin isä oli ammattiyhdistysjohtaja Olavi Lindblom. Lindblom itse liittyi SDP:hen ja Akateemiseen sos.dem. yhdistykseen 1950-luvun puolivälissä. Lindblom pääsi ylioppilaaksi 1954 ja valmistui valtiotieteen kandidaatiksi 1960.


title: Seppo Lindblom

text: Lindblom työskenteli Suomen Työväen Säästöpankin konttorinhoitajana 1958–1960 ja Suomen Pankin tutkijana 1960–1968. Hän tuli julkisuuteen toimiessaan pääministeri Mauno Koiviston poliittisena sihteerinä 1968–1970. 1970-luvun alussa Lindblom oli Työväen Taloudellisen Tutkimuslaitoksen esimiehenä 1970–1972, valtiovarainministeriön kansantalousosaston päällikkönä 1973–1974 ja valtioneuvoston tulopoliittisena virkamiehenä 1973–1974.


title: Seppo Lindblom

text: Lindblom ei tuntenut Koivistoa kovin läheisesti suostuessaan tämän sihteeriksi vuonna 1968, mutta siitä alkoi näiden kahden yli neljä vuosikymmentä jatkunut poikkeuksellisen läheinen ystävyys ja yhteistyö.


title: Seppo Lindblom

text: Suomen Pankissa Lindblom oli johtajana 1974–1982 ja johtokunnan jäsenenä 1982–1987. Viimeksi Lindblom oli Postipankin pääjohtajana 1988–1995. Hän joutui lähtemään Postipankista 1995 pankin New Yorkin sivukonttorin aiheuttamien satojen miljoonien markkojen tappioiden synnyttämän arvostelun jälkeen. Tällöin entinen presidentti Koivisto puolusti häntä voimakkaasti. Lindblom itse puolustautui toteamalla, ettei osannut varautua pankin New Yorkin konttorin jättitappioihin ja pääjohtajan erottamiseen johtaneisiin ongelmiin, vaikka "koko kansantalouden taseiden kertomista uhkakuvista olin sen sijaan osannut varoittaa. Olin näköjään ollut väärään aikaan väärässä paikassa".


title: Seppo Lindblom

text: Lindblom oli kauppa- ja teollisuusministerinä Rafael Paasion II hallituksessa 1972 ja Kalevi Sorsan IV hallituksessa 1983–1987. Ylijohtajakaudellaan Lindblom sotkeutui Zavidovo-vuotoon eli presidentin muistion julkistamiseen syksyllä 1972.


title: Seppo Lindblom

text: Lindblom toimi Kauppa- ja teollisuusministeriön alaisen Invest in Finlandin hallituksen puheenjohtajana 2000–2004. Eläkevuosinaan Lindblom väitteli sosiaalipolitiikan alalta valtiotieteen tohtoriksi 2002. Hän on myös julkaissut runsaasti talousalan kirjallisuutta.


title: Uki Arkkitehdit

text: UKI Arkkitehdit Oy on vuonna 1958 perustettu oululainen arkkitehtitoimisto, jolla on toimipiste myös Jyväskylässä.


title: Uki Arkkitehdit

text: Yhtiön liikevaihto vuonna 2015 oli 3,6 miljoonaa euroa. Toimisto työllistää 40 työntekijää. Yhtiön toimitusjohtaja on Mikko Heikkinen, yrityksen perustajan professori Uki Heikkisen pojanpoika.


title: Uki Arkkitehdit

text: Maantieteellisesti toimiston suunnittelemat kohteet sijoittuvat pääasiassa Suomeen, mutta kohteita löytyy myös Ruotsista, Keski-Euroopasta ja Etelä-Amerikasta. Toimiston suunnittelemia ovat muun muassa Stora Enso Oyj:n hienopaperitehdas Langerbruggessä Belgiassa, Sonera House Teknologiakylässä Oulussa, Kuhmon kulttuuritalo, Oulun musiikkikeskus ja Lintulan asuinalue Oulussa. Uki Arkkitehdit on suunnitellut myös otsikoihin nousseen Uruguayhin rakennetun Botnian sellutehtaan.


title: Uki Arkkitehdit

text: Vuonna 2017 yhtiö hankki omistukseensa helsinkiläisen Arkkitehtitoimisto Arknovan.


title: Mustamolli

text: Mustamolli ("Poecilia sphenops") on pitkälle jalostettu synnyttävä hammaskarppi, joten sitä ei tavata tässä muodossa luonnossa ollenkaan. Luonnonvaraiset mollit ovat kotoisin Keski- ja Etelä-Amerikasta. Akvaariossa molleja on pidetty jo yli 100 vuotta. Sametinvärisen mustamollin käyttäytyminen ja vaatimukset akvaariossa vastaavat hyvin paljon perinteistä mollia. Mustamolli tarvitsee elääkseen melko lämmintä vettä, n. 26-28 C. Veden pH-arvon tulisi olla 7-8. Koko aikuisena on noin 5-8 cm, ja akvaarion minimikooksi suositellaan noin 80 litraa, mutta mitä suurempi, sen parempi.


title: Mustamolli

text: Mustamollit syövät melko monipuolista ruokaa. Hiutaleruoka on pääsääntöinen ravintomuoto, mutta myös levät ja pakasteruoat ovat hyvää vaihtelua ravintoon. Pienet pelletit ja pienet elävät hyönteiset kuuluvat myös ruokavalioon.


title: Mustamolli

text: Sukupuolierot ovat melko selkeät, kuten kaikilla synnyttävillä hammaskarpeilla. Koiraat ovat pienempiä kuin naaraat. Naarailla on myös pulleampi vatsa. Vielä varmempaa on katsoa sukupuoli eväsiittimestä, joka on koirailla.


title: Mustamolli

text: Mustamollien viljely on helppoa, sillä ne lisääntyvät jatkuvasti, mikäli kalat viihtyvät akvaariossa ja vesiarvot ovat oikeat. Naaras kantaa poikasia noin 3,5-4 viikkoa. Vielä nykyäänkin kun ostaa mustamollin, voi sen poikasista osa olla kirjavia, sillä musta väri ei ole kovin vallitseva ominaisuus. Mustamolli viihtyy hyvin pareittain, parvessa tai haaremittain. Suositeltavaa on, että yhtä koirasta kohti olisi vähintään kaksi tai kolme naarasta. Akvaariossa pitää olla paljon kasvillisuutta, jotta poikaset pääsevät piiloon, ja näin pysyvät hengissä.


title: Mustamolli

text: Mustamollista on tehty myös joitain evämuunnoksia, kuten lyyrapyrstöinen mustamolli. Niitä on saatavilla melko usein.


title: Mustamolli

text:
Mustamollissa on huonoa se, että ne ovat taitavia kalastamaan itselleen pilkkutaudin, joka on jossain määrissä hankalaa. Nykyään on kuitenkin lääkkeitä pilkkutautiin, ja oikeat vesiarvot edesauttavat taudin välttämistä. Kalojen lääkitseminen kuitenkin on syytä nähdä ainoastaan oireiden hoitamisena. Oikea tapa olisi korjata kalojen asuinolosuhteet. Suomessa hanavesi on monilla seuduilla pehmeää ja neutraalia, kun taas mollit vaativat melko kovaa ja hieman emäksistä akvaariovettä. Raakaveden manipulointi molleille sopivaksi on mahdollista mutta pitkällä aikavälillä ei ehkä suositeltavaa ylimääräisen vaivan ja altaan muiden asukkaiden vuoksi. Pääosin akvaariokalat ovat pehmeiden ja happamien vesien asukkaita joita veden kovettaminen ja pH-arvon nostaminen ei miellytä. Pehmeässä vedessä mollit usein sairastuvat helpommin ja jäävät lyhytikäisiksi.
Varsinkin Aasialaisissa kasvatuslaitoksissa mustamollit kasvatetaan joskus suolaisessa vedessä, joka vaikeuttaa niiden sopeutumista makeaan veteen. Näistä syistä olisi viisainta järjestää molleille oma lajiallas joissa niiden vesiarvovaatimukset voidaan ottaa paremmin huomioon. Yleensä kuitenkin mollit ovat perheen pienempien suosikkeja ja mollit muiden suosikkien kera laitetaan kaikki yhteen ja samaan seura-akvaarioon. Tästä syystä perheen vanhempien olisi hyvä seurata ja miettiä mitä kaloja kotiin hankitaan. Monesti viisain ratkaisu on kun jättää mollit ostamatta seura-akvaarioon.


title: Kansainvälinen Paulon sellokilpailu

text: Kansainvälinen Paulon sellokilpailu on Suomessa pidettävä, tärkeimpiin luettu kansainvälinen sellokilpailu.


title: Kansainvälinen Paulon sellokilpailu

text: Kilpailu on järjestetty vuosina 1991, 1996, 2002, 2007 ja 2013. Seuraavan kerran kilpailu järjestetään vuonna 2018. Kilpailun taiteellisena johtajana ja tuomariston puheenjohtajana toimii sellotaiteilija Arto Noras.


title: Kansainvälinen Paulon sellokilpailu

text: Kilpailu on saanut nimensä sen perustajalta ja päätukijalta Paulon Säätiöltä.


title: Kansainvälinen Paulon sellokilpailu

text: I Paulon sellokilpailu (4.–14.11.1991)II Paulon sellokilpailu (3.–15.11.1996)III Paulon sellokilpailu (5.–14.11.2002)IV Paulon sellokilpailu (13.–24.4.2007)V Paulon sellokilpailu (16.–27.4.2013)VI Paulon sellokilpailu (15.–25.10.2018)


title: Valladolidin polemikea

text: Valladolidin polemikea oli espanjalaisessa Valladolidin kaupungissa vuosina 1550 ja 1551 järjestetty väittelytilaisuus intiaanien kohtelusta. Kaarle V:n toimeksiannosta järjestetyssä väittelytilaisuudessa kiisteltiin valloitussodan oikeutuksesta, intiaanien kristinuskoon käännyttämisen menettelytavoista ja encomenderojen oikeuksien ikuistamisesta.


title: Valladolidin polemikea

text: Väittelytilaisuudessa olivat osapuolina Chiapasin piispa Bartolomé de las Casas ja Espanjan johtava humanisti, kuninkaan virallinen historioitsija, tohtori Juan Ginés de Sepúlveda, jonka mukaan käännytystyö sujuisi helpommin sotaa ja pakkoa käyttäen. Chiapasin piispa Bartolomé de las Casas vastusti Sepúlvedan näkemystä, vaikka hyväksyikin Francisco de Vitorian tavoin sodan joissakin tilanteissa oikeutetuksi. Käännytystyön tuli kuitenkin tapahtua rauhanomaisesti. Kokouksen tulokset jäivät heikoiksi.


title: Olavi Lindblom

text: Olavi Lindblom (11. joulukuuta 1911 Helsinki – 13. elokuuta 1990 Espoo) oli suomalainen ammattiyhdistysjohtaja ja sosiaalidemokraattinen poliitikko.


title: Olavi Lindblom

text: Lindblomin vanhemmat olivat lasinleikkaaja Anders Gunnar Lindblom ja Ida Aurora Hakanen. Hän kävi kolme luokkaa oppikoulua ja työskenteli sitten lasinleikkaajana Helsingissä 1926–1941. Lindblom oli SAK:n "Palkkatyöläis"-lehden ilmoitushankkija ja aputoimittaja 1941–1942 ja kulkulaitosten ja yleisten töiden ministeriön työvoimaosaston tarkastaja 1943–1944. Sodan jälkeen hän toimi SAK:ssa järjestösihteerinä 1945–1949 ja pääsihteerinä 1949–1957 sekä Ammattiyhdistysopiston esimiehenä 1950–1957. Hänet erotettiin näistä tehtävistä SDP:n sisäisten kiistojen kärjistyessä.


title: Olavi Lindblom

text: Lindblom oli SDP:n kansanedustajana 1954–1966. Hän toimi kulkulaitosten ja yleisten töiden ministerinä K. A. Fagerholmin III hallituksessa 1958–1959.


title: Olavi Lindblom

text: Lindblom asuntopolitiikan keskeisiä vaikuttajia kiivaan lähiörakentamisen vuosina 1960- ja 1970-luvulla. Hän oli Aravan pääjohtaja vuosina 1959–1966 ja Asuntohallituksen pääjohtaja 1966–1978.


title: Olavi Lindblom

text: Lindblom oli naimisissa Aura Georgina Sammalen kanssa vuodesta 1934 lähtien. Myös hänen poikansa Seppo Lindblom on toiminut SDP:n ministerinä.


title: Kertšinsalmi

text: Kertšinsalmi (, , ) on noin 40 kilometriä pitkä Asovanmeren ja Mustanmeren yhdistävä kapea salmi, joka jää Krimin niemimaan itäisimmän osan eli Kertšin niemimaan ja Kaukasian puolella olevan Tamanin niemimaan väliin. Salmi on kapeimmillaan pohjoisosassaan, jossa se on vain 3–5 kilometriä leveä. Mustaanmereen avautuvassa eteläpäässä leveys on noin 14 kilometriä. Kertšin kaupunki sijaitsee salmen keskivaiheilla Kertšin niemimaan puolella. Salmi on 5–13 metriä syvä. Se tunnettiin antiikin aikana Krimin Bosporuksena.


title: Kertšinsalmi

text: Alueella syntyi vuonna 2003 kriisi, kun Venäjä ryhtyi rakentamaan patoa Tamanin niemimaalta kohti salmessa Ukrainan puolella rajaa sijaitsevaa Tuzlan saarta. Padon rakennustyöt keskeytettiin ja myöhemmin osapuolten välillä solmittu sopimus määritti salmen yhteiskäyttöön. Venäjä kuitenkin kyseenalaisti saaren kuulumisen Ukrainalle vuonna 2005, ja asiasta ei ole päästy sopimukseen.


title: Luettelo Knallin ja sateenvarjon jaksoista

text: Tämä on luettelo "Knallin ja sateenvarjon" jaksoista. Luettelo on numeroitu Yleisradion äänitysjärjestyksen mukaan. Jakson 139 ja jaksot 146–170 Edward Taylor käsikirjoitti suoraan Ylelle eikä niitä käännetty alkuperäisjaksoista.Alla on lueteltu "The Men of the Ministryn" jaksot, joilta puuttuu suomalainen vastine. Osa jaksoista on samankaltaisia aiempien kanssa.


title: Yhtenäinen euromaksualue

text: Yhtenäinen euromaksualue (eli SEPA, ) on maksuliikenteen sisämarkkina-alue. SEPA-alueeseen kuuluu 32 maata, kaikki Euroopan unionin jäsenmaat (myös euroalueen ulkopuoliset maat) sekä Islanti, Norja, Liechtenstein, Monaco ja Sveitsi. Tavoitteena on helpottaa rajat ylittävien elektronisten maksujen tekemistä tilisiirtona, suoraveloituksina tai pankkikorttimaksuna. Eurooppalaisen maksuliikennealueen käyttöönoton myötä SEPA-alueen sisällä tehtävät euromääräiset maksut eivät eroa kotimaisista maksuista. Suurimmat muutokset pankkien asiakkaiden kannalta ovat maksuun liittyvien kulujen laskeminen sekä maksun kulun nopeutuminen. Palveluntarjoajan saatua toimeksiannon sen on toimitettava maksut seuraavan työpäivän kuluessa. Paperilla toimitetun toimeksiannon kohdalla aika on kaksi työpäivää..


title: Yhtenäinen euromaksualue

text: Järjestelmään kuuluvia palveluita ovat korttimaksu, tilisiirto ja suoraveloitus, mutta pankit voivat tarjota asiakkailleen muitakin palveluita järjestelmän puitteissa. SEPA-tilisiirto (Credit Transfer) otettiin käyttöön 28. tammikuuta 2008. Yli 4 000 pankkia on sitoutunut toimimaan SEPAn säännösten puitteissa. Muut SEPA-palvelut kuin tilisiirto tulevat käyttöön siirtymäajan kuluessa. Tällä hetkellä Suomen kansallisen siirtymäsuunnitelman mukainen siirtymäaika on vuoden 2010 loppuun. Suoraveloituksen (Direct Debit) käyttöönotto mahdollistuu marraskuussa 2009, kun SEPAan kuuluvat maat säätävät maksuliikennettä koskevat lait, jotka perustuvat EU:n Payment Service Directive:n (Maksupalveludirektiivi, PSD). Maksupalvelulain tulisi astua Suomessa ja muuallakin SEPA-alueella voimaan 1. marraskuuta 2009. SEPA-maksukortit, jotka ovat kuluttajille tärkein palvelu, otetaan käyttöön vaiheittain siirtymäajan loppuun mennessä. Ns. Debit kortit ovat SEPA-kortteja.


title: Yhtenäinen euromaksualue

text: Vastuu järjestelmän käyttöönoton vaatimista muutoksista on valtioiden sijasta lähinnä pankkialalla itsellään. Järjestelmän luomisessa on toiminut aktiivisesti Euroopan maksuneuvosto, eurooppalainen pankkialan järjestö, johon kuuluu pankkeja myös EU-maiden ulkopuolisista maista.


title: Yhtenäinen euromaksualue

text: Suomessa yritykset siirtyvät SEPA-maksatusaineistoon, joka perustuu ISO 20022 -standardiin ja on XML-pohjainen. Samalla PATU-tietoturvaratkaisu ja FTP-liikennöinti korvataan pääsääntöisesti Web Service -palvelulla + PKI-avainratkaisulla. PKI-avain on pankkikohtainen, eikä sille toistaiseksi ole yhtenäistä sertifikaatin myöntävää viranomaista. WebService ja PKI avain eivät ole suoranaan SEPA:n perustuvia muutoksia, mutta ne tukevat siihen siirtymistä.


title: Yhtenäinen euromaksualue

text: SEPA-instrumentit vaativat paikallisen tilinumeron sijasta IBAN-tilinumeron ja BIC-koodin.


title: Yhtenäinen euromaksualue

text: Suomessa toimivien yritysten on päivitettävä maksuliikenteen ja taloushallinnon tietojärjestelmät Sepa-yhteensopiviksi. Sepa muuttaa pankkien ja yritysten maksujärjestelmät täysin. Kansalliset tilit muutetaan Iban-muotoon, jonka yhteydessä laskuttaja antaa ja maksaja käyttää myös pankin BIC-koodia. Muutoksia tulee kaikkiin laskuihin ja maksujärjestelmiin. Isossa organisaatiossa muutos koskee useaa järjestelmää sekä niiden välisiä yhteyksiä.


title: Intiaaninsulka

text: Intiaaninsulka ("Pristella maxillaris") on melko pieneksi jäävä hopeanvärinen tetra. Siitä on tullut vuosien saatossa melko suosittu akvaariokala.


title: Intiaaninsulka

text:
Intiaaninsulka on hopeanvärinen tetra, jonka evät ovat vaaleat ja niissä on mustat pilkut. Intiaaninsulka jää n. 4,5 cm kokoiseksi.
Sukupuolierot ovat melko pienet. Koiraat ovat hieman kirkasvärisempiä kuin naaraat. Koiraat ovat myös hoikempia. Kutuvalmiilla naarailla on vatsa selvästi pullea.


title: Intiaaninsulka

text: Intiaaninsulka on kotoisin Etelä-Amerikasta, Amazonin ja Orinocon ympäristöstä. Nykyisin kaikki myynnissä olevat intiaaninsulat ovat viljeltyjä. Viljely tapahtuu pääosin Kauko-Idässä.


title: Intiaaninsulka

text: Se on kaikille tetroille tyypilliseen tapaan parvikala, ja muodostaakseen parven tarvitaan vähintään 6 kalaa. On kuitenkin suositeltavaa pitää yli 10 yksilön parvea, sillä silloin laji pääsee oikeuksiinsa. Intiaaninsulan värit ovat kirkkaimmillaan akvaariossa, jossa on runsaasti kasveja ja tummahko pohjamateriaali.


title: Intiaaninsulka

text: Lisäännyttäminen on melko helppoa verrattuna useaan muuhun tetraan. Kutupari eristetään omaan akvaarioon, jonka koko on vähintään 10 l. Vesiarvojen tulee olla lisääntymisaltaassa hieman erilaiset, kuin normaalissa akvaariossa. Lisääntymisaltaan pH:n tulee olla 6,5-7. Lämpötilan tulee olla 25 °C ja dH-arvon 5-10. Vanhemmat poistetaan heti kudun tapahduttua, sillä ne syövät kutunsa. Se sirottelee mädin valitsemaansa paikkaan. Poikaset ovat hyvin pieniä ja syövät likoeläimiä aluksi. Likoeläimiä voi kasvattaa itse monilla tavoin.


title: Intiaaninsulka

text: Pienen kokonsa puolesta intiaaninsulkia voi pitää akvaariossa, jonka tilavuus on vähintään 50 litraa. Lämpötilan tulee intiaaninsulan akvaariossa olla 24-28 °C. Lämmön suhteen se sopii suurimman osan yleisesti seura-akvaariossa pidettävien kalojen kanssa. pH-arvon tulee olla 6-8 välillä. Kovuudella ei ole suurtakaan merkitystä.


title: Intiaaninsulka

text: Pääsääntöisesti intiaaninsulat syövät hiutaleruokaa. Pienet pelletit sekä pienet elävät tai pakastetut eläimet ovat hyvä lisä niiden perusruokavalioon. Luonnossa se syö lähinnä hyönteisiä ja pikkuötököitä.


title: Sepa

text: Sepa tarkoittaa seuraavia asioita:


Jalkapallon Euroopan-mestaruuskilpailut 2012 käytiin Puolassa ja Ukrainassa 8. kesäkuuta – 1. heinäkuuta 2012. Kyseessä oli kolmas kerta, kun Euroopan-mestaruuskilpailuiden isännyys on jaettu kahden maan kesken. Puola ja Ukraina voittivat viimeisessä äänestyksessä kisaisännyydestä Italian sekä Unkarin ja Kroatian. Turnauksen voittajaksi selviytyi Espanja toista kertaa peräkkäin, mikä oli historiallista. Mikään joukkue ei ollut aiemmin yltänyt kahteen peräkkäiseen mestaruuteen.


title: Jalkapallon Euroopan-mestaruuskilpailut 2012

text: Kilpailuihin tehtiin viisi hakemusta: yksinään kisoja hakeneiden Italian, Turkin ja Kreikan lisäksi yhteishakemuksilla Unkari ja Kroatia sekä Puola ja Ukraina. 8. marraskuuta 2005 UEFA:n toimeenpaneva elin äänesti toiselle kierrokselle Italian (11 ääntä), Kroatian ja Unkarin (9 ääntä) sekä Ukrainan ja Puolan (7 ääntä), kun Turkki sai kuusi ja Kreikka kaksi ääntä. 18. huhtikuuta 2007 pidetyssä viimeisessä äänestyksessä Ukraina ja Puola saivat kahdeksan ääntä kahdestatoista.


text: Karsintaturnaus EM-kilpailuihin käynnistyi vuonna 2010. Isäntämaiden maajoukkueet (Puola ja Ukraina) saivat kumpikin automaattisesti paikan lopputurnaukseen. Kaikkiaan lopputurnaukseen osallistuu 16 maajoukkuetta.


text: Karsintalohkot arvottiin Varsovassa 7. helmikuuta 2010. Ensimmäistä kertaa joukkueet oli nyt jaettu arvontakoreihin perusteella. Arvonnassa joukkueet jaettiin kuuteen kuuden joukkueen ja kolmeen viiden joukkueen lohkoon.


text:
Lohkovoittajat sekä paras lohkokakkonen pääsivät suoraan kisoihin, muut lohkokakkoset etenivät jatkokarsintaan.
Alkulohkot arvottiin 2. joulukuuta 2011 Kiovan Ukraina-palatsissa. Joukkueet oli jaettu neljään arvontakoriin siten, että isäntämaat ja hallitseva Euroopan-mestari Espanja sijoitettiin koriin 1. Muut joukkueet sijoitettiin silloisen rankingin perusteella koreihin järjestyksessä, minkä jälkeen jokaisesta korista arvottiin yksi joukkue jokaiseen lohkoon.


text: UEFA valitsi 20. joulukuuta 2011 seuraavat erotuomarit tuomitsemaan vuoden 2012 EM-kilpailuihin:


text: Turnauksessa mukana olevien joukkueiden tuli nimetä 23 pelaajan miehistö, joista kolme (3) on maalivahteja. Joukkueiden lopullinen kokoonpano tuli olla vahvistettuna viimeistään 29. toukokuuta 2012.


text: Kisojen virallinen pelipallo on Adidas Tango 12. Pallon päävärit ovat musta ja valkoinen. Pallon valmistanut Adidas ilmoitti, että edellisten MM-kisojen viralliseen pelipalloon Jabulaniin verrattuna pallon lentorata on tasaisempi ja pelaajien on helpompi kontrolloida sitä. Erityisesti maalivahdit arvostelivat paljon Jabulania MM-kisoissa.


text: Mestaruuskilpailuden iskulause oli ”Luomme historiaa yhdessä” (puolaksi "Razem tworzymy przyszłość", Luomme tulevaisuutta yhdessä, ukrainaksi "Творимо історію разом").


text: Kisojen avajaiset ja avajaisottelu järjestettiin Varsovassa, ja loppuottelu pelattiin Kiovassa.


text: "Kellonajat Suomen kesäaikaa (UTC+3)."


text: Lohkosijoitukset ratkaistaan seuraavasti:


text: Pudotuspeleissä ottelun ollessa tasatuloksessa varsinaisen peliajan jälkeen, pelattiin 2 × 15 minuutin jatkoaika. Jos tilanne oli tasan jatkoajankin jälkeen, ottelun tulos ratkaistiin rangaistuspotkukilpailulla.


text: Kolme maalia (6 pelaajaa):Kaksi maalia (10 pelaajaa):Yksi maali (37 pelaajaa):


text:
Oma maali:
Ukrainan entisen pääministerin Julija Tymošenkon vankeustuomion ja kohtelun vuoksi useat eurooppalaiset poliitikot uhkasivat boikotoida kisoja. Muun muassa Iso-Britannian hallinto ei lähettänyt ministereitä Englannin alkulohkon peleihin. Samoin Saksan hallinto, Tšekin presidentti ja Euroopan komission johtohenkilöitä boikotoivat kilpailuja.


text: UEFA jakoi turnauksen aikana useita sakkotuomioita jalkapalloliitoille ja yksittäiselle pelaajalle. Tanskalainen Nicklas Bendtner sai 100 000 euron sakot sekä yhden ottelun pelikiellon näytettyään ottelussa Portugalia vastaan boksereitaan, joissa näkyi henkilökohtaisen sponsorin logo. Paddy Power päätyi myöhemmin maksamaan Bendtnerin sakot. Saksan ja Portugalin välisessä ottelussa Saksan jalkapalloliitto sai 10 000 euron sakot kannattajien heitettyä kentälle paperipalloja. Portugali sai samassa ottelussa 5 000 euron sakot, koska joukkue viivästytti toisen puoliajan alkamista. Kroatian jalkapalloliitto sai 80 000 euron sakot, kun joukkueen kannattajat olivat ottelussa Italiaa vastaan ampuneet raketteja sekä laulaneet rasistisia kannatuslauluja. Kroatiaa sakotettiin myös 25 000 eurolla, kun kroattikannattajat pyrkivät Irlantia vastaan pelatussa ottelussa kentälle ja ampuivat ilotulitteita. Englannin jalkapalloliitto sai 5 000 euron sakot, kun englantilainen kannattaja pyrki kentälle. Venäjän jalkapalloliitto sai 35 000 euron sakot rakettien ampumisesta sekä laittomista banderolleista. Saksan jalkapalloliitto sai toisen sakkorangaistuksen, kun Saksan kannattajat käyttäytyivät sopimattomasti Tanskaa vastaan käydyssä ottelussa, heiluttaen mm. kansallissosialistisen Saksan hakaristilippua. Sakon suuruus oli 25 000 euroa. Puolan jalkapalloliitto sai 4 000 euron sakot ilotulitteiden takia. Samasta ottelusta Venäjälle annettiin 30 000 euron sakot laittomien banderollien, kentälle pyrkimisen ja ilotulitteiden takia.


title: Palettikala

text: Palettikala ("Pelvicachromis pulcher") on värikäs kirjoahven, joka luokitellaan kääpiökirjoahveniin. Aikuisena naaras on noin 7 cm ja koiras 10 cm kokoinen. Se on varmasti helpoin kirjoahven. Se sopii mainiosti seura-akvaarioon, eikä nypi kasveja monen muun kirjoahvenen tapaan. Asuintoverit on vain valittava oikein. Luonnossa palettikalaa tavataan Nigeriassa ja Länsi-Afrikassa. Laji voi elää hyvällä hoidolla jopa 8-vuotiaaksi. Kaikki myynnissä olevat palettikalat ovat viljeltyjä.


title: Palettikala

text: Palettikala on kaikkiruokainen. Sen pääravinto koostuu hiutaleruoasta. Pienet pelletit, pakastetut ja elävät pikkuhyönteiset tuovat vaihtelua ruokavalioon. Silloin tällöin maistuvat pehmeät vihanneksetkin.


title: Palettikala

text: Palettikala ei ole tarkka veden suhteen. Paras olisi pH 6,5-7 ja lämpötila 24-26 C, ja pehmeä vesi. Laji viihtyy parhaiten pariskuntana, sillä mikäli eri sukupuolia on useita, ne tappelevat varmasti. Minimikoko pariskunnalle on 80 l, mutta suositeltavaa on isompikin akvaario.


title: Palettikala

text: Palettikala saattaa olla häiriöksi pienille ja kilteille kaloille, kuten monnisille. Kuitenkin yleensä tulee mainiosti toimeen tetrojen kanssa sekä pinnan tuntumassa asustavien kalojen kanssa. Kutuaikana se on todella ärhäkkä kaikkia kaloja kohtaan, jotka se tuntee uhakseen. Palettikala on kutuaikaan hyvin reviiritietoinen.


title: Palettikala

text: Aikuisena koiras on naarasta huomattavasti isompi, ja sen evät ovat venyneet pidemmiksi ja ovat teräväkärkisiä. Naaraat ovat kirkasvärisempiä, niiden vatsa on punaisempi, ja ne ovat usein pyöreämpiä.


title: Palettikala

text: Lisääntyminen on helppoa ja vaivatonta jopa seura-akvaariossa. Tarvitaan vain yhteensopiva pariskunta ja luola, jonka ne vaativat. Lopulta ne kutevat luolaansa. Kun poikaset lähtevät uimaan, vanhemmat hoitavat niitä jopa kuukauden. Poikaset syövät teollisesti valmistettuja poikasruokia, sekä likoeläimiä ja artemiaa. Pienet poikaset saattavat löytää syötävää runsaskasvisesta akvaariosta moninkin tavoin. Lisääntyminen voi jossain tilanteessa yltyä riesaksi asti.


title: Kirby’s Fun Pak

text: Kirby’s Fun Pak on HAL Laboratoryn kehittämä ja Nintendon julkaisema tasohyppelypeli Super Nintendo Entertainment System pelikonsolille. Tämä peli tunnetaan Japanissa nimellä Hoshi no Kirby: Super Deluxe ja Pohjois-Amerikassa nimellä Kirby Super Star.


title: Kirby’s Fun Pak

text: Kirby’s Fun Pakissa on yhdeksän erilaista pienimuotoista peliä. Ne voidaan jakaa kahdeksi ryhmäksi: tasohyppelypelit ja muut pelit. Kaikkia pelejä, lukuun ottamatta yhtä, voi pelata yksi tai kaksi pelaajaa.


title: Kirby’s Fun Pak

text: Tässä pelissä on viisi erilaista tasohyppely- eli ns. peruspeliä:


title: Kirby’s Fun Pak

text: Spring Breeze on uusintaversio Kirby’s Dream Land -pelistä. Eroja alkuperäiseen peliin: Yksi taso vähemmän, mahdollista saada vastustajien kyvyt, uudistetut grafiikat.


title: Kirby’s Fun Pak

text: Dyna Bladessa liikutaan eri tasoihin pienellä kartalla. Tavallisia tasoja on viisi ja salaisia tasoja on kaksi. Loppuvastus on jättiläislintu "Dyna Blade".


title: Kirby’s Fun Pak

text: The Great Cave Offensive on aarteenmetsästyspeli. Siinä on tarkoitus löytää 60 aarrearkkua. Jotkut aarteet ovat helpommin löydettävissä kun taas toiset ovat piilotettuna tai muuten hankalampia saada.


title: Kirby’s Fun Pak

text: Revenge of Meta-Knightissa on tarkoitus tuhota Kirbyn vihollisen "Meta Knight"in alus, "Halberd", ja näin estää Meta Knightin valloitus-suunnitelmat "Dream Land"ia kohtaan. Jokaisessa erillisessä peliosuudessa on aikaraja, jonka aikana taso pitää läpäistä. Pelissä tavataan myös uudestaan Dyna Blade.


title: Kirby’s Fun Pak

text: Milky Way Wishesin tarina alkaa siitä, että kuu ja aurinko taistelevat ja Kirby matkaa avaruuden ja planeettojen läpi lopettaakseen tämän sotkun. Peli on erilainen verrattuna muihin Kirby-peleihin, sillä tässä pelissä ei voi saada vihollisten kykyjä imemällä niitä, vaan kyvyt kerätään planeetoilta ns. taitojalustoilta. Kun on kerran saanut kyvyn, niin sitä ei tarvitse enää hakea uudestaan vaan sen voi vaihtaa suoraa kykyvalikosta. Milky Way Wishes on Kirby’s Fun Pakin toinen peli jossa siirrytään tasosta toiseen minikartan avulla. Milky Way Wishesin loppuvastus on nimeltään Marx.


title: Kirby’s Fun Pak

text: Kirby’s Fun Pakissa on 4 erilaista ei-tasohyppelypeliä (voidaan luokitella mini-peleiksi):


title: Kirby’s Fun Pak

text: Gourmet Race on juoksukisapeli, jossa on 3 eri tasoa. Niitä voi pelata joko aikaa (itseään) tai "Kuningas Dedede"ä vastaan.


title: Kirby’s Fun Pak

text: The Arenassa sinun pitää voittaa kaikki Kirby’s Fun Pakissa esiintyneet vastukset lukuun ottamatta tavallisia vihollisia (poikkeuksena "Waddle Dee"). Käytössä on vain yksi elämä ja viisi voimat kokonaan parantavaa "Maximum Tomatoa" ja pelin alussa saa valita minkä tahansa taidon. Taisteluita on yhteensä yhdeksäntoista. The Arenaa saa pelata vasta kun on läpäissyt kaikki edellä mainitut pelimuodot ainakin kerran. Kun on läpäissyt The Arenan, eräs salaisuus aukeaa.


title: Kirby’s Fun Pak

text: Megaton Punchissa on ajoitus tärkeää. Se on minipeli, jossa on kolme osuutta, joissa pitää napin painallus ajoittaa oikein saadakseen mahdollisimman korkeat pisteet.


title: Kirby’s Fun Pak

text: Samurai Kirby on peli joka testaa reaktionopeutta. Se pelaaja joka ensimmäisenä painaa nappia kun ruutuun tulee merkki ja kuuluu äänimerkki, voittaa kierroksen.


title: Salibandyliigan kausi 2006–2007

text: Kausi 2006–2007 oli salibandyliigan 21. kausi. Runkosarja alkoi 30. syyskuuta 2006 ja päättyi 15. huhtikuuta 2007. Hallitsevana mestarina kauteen lähti Espoon Oilers. Mestaruuden voitti SSV, jolle se oli Salibandyliigan seitsemäs mestaruus. Pirkkalan Pirkat putosi vuoden vierailun jälkeen takaisin ykköseen. Runkosarjan pistepörssin voitti SSV:n Santtu Manner.


title: Pertti Viinanen

text: Pertti Johannes Viinanen (9. huhtikuuta 1937 Ruokolahti – 31. lokakuuta 2012 Helsinki) oli suomalainen sosiaalidemokraattinen ammattiyhdistysjohtaja, joka toimi SAK:n puheenjohtajana 1980-luvulla.


title: Pertti Viinanen

text: Käytyään kansakoulun ja sen kaksivuotisen jatkokoulun Viinanen aloitti työelämässä aluksi metsätyömiehenä. Vuonna 1955 hän pääsi töihin ensin kärrääjäksi ja sitten trukinkuljettajaksi Enso-Gutzeitin Kaukopään tehtaille.


title: Pertti Viinanen

text: Viinasen ammattiyhdistysura alkoi vuonna 1963, kun hänet valittiin luottamusmieheksi, ja myöhemmin hänestä tuli Paperiliiton toimitsija ja palkkasihteeri. Vuonna 1976 Viinanen valittiin SAK:n johtoon sen kolmanneksi puheenjohtajaksi, ja 1981 hänestä tuli SAK:n puheenjohtaja Pekka Oivion jäätyä eläkkeelle. Kun Viinasen puheenjohtajakausi päättyi 1990, hän joutui käymään läpi vaikean sydämen ohitusleikkauksen. Viinanen palasi leikkauksen jälkeen työelämään ja toimi Eläketiedotustoimiston toimitusjohtajana 1991–2000, minkä jälkeen hän jäi eläkkeelle.


title: Pertti Viinanen

text: Viinanen kuoli lokakuussa 2012 Helsingin Terhokodissa. Hän sairasti kuollessaan syöpää.


title: Pure!

text:
Pure! oli Extreme Duudsonit -teemainen energiajuoma. Kofeiini- ja tauriinipitoinen
Pure!-energiajuoma tuli markkinoille maaliskuussa 2007. Pure! pakattiin 0,33L kiertotölkkiin, ja sen valmisti seinäjokelainen Mallaskosken panimo. Juoman valmistus on sittemmin lopetettu.


title: Lee-Enfield

text: Lee-Enfield on Yhdistyneen kuningaskunnan asevoimien vuodesta 1895 lähtien käyttämä, aiempaan Lee-Metford-malliin perustuva .303 British (7,7 x 56 mm R) -kaliiperinen pulttilukkokivääri.


title: Lee-Enfield

text: Kiväärin yleisimpiä malleja ovat Mk III ja No 4 Mk I.


title: Lee-Enfield

text: SMLE ("Short, Magazine, Lee-Enfield") Mk III tuli brittiarmeijan palveluskäyttöön vuonna 1907 uuden .303 Mk VII -patruunan myötä. Ensimmäisen maailmansodan aikana kiväärin rakenne todettiin tarpeettoman monimutkaiseksi ja tuotannon nopeuttamiseksi ja halventamiseksi kivääristä alettiin vuonna 1916 valmistaa yksinkertaisempaa Mk III* -mallia.


title: Lee-Enfield

text: SMLE Mk III* tai maailmansotien välisenä aikana nimikkeellä No.1 MkIII* tunnettu kivääri säilyi brittien ja kansainyhteisön joukkojen käytössä myös toisessa maailmansodassa, varsinkin Pohjois-Afrikan, Italian, Tyynenmeren ja Burman rintamilla. Australia ja Intia, jotka myös itse valmistivat kivääriä, käyttivät sitä palvelusaseenaan koko sodan ajan, ja aina L1A1 SLR -kiväärin käyttöönottoon asti 1950 -luvun lopulla.


title: Lee-Enfield

text: Intia kuitenkin valmisti vuosina 1963 - 1975 Mk III:n 7.62x51mm NATO -kaliiperista muunnosta nimikkeellä "Rifle 7.62 mm 2A" ja "2A1". Intian armeijan reserviaseeksi valmistettujen kiväärien näkyvin ero .303-kaliiperisiin verrattuna on aiempaa kulmikkaampi lipas. Myös työnlaatu ja viimeistelytaso on heikompaa kuin alkuperäisissä brittiläisissä aseissa.


title: Lee-Enfield

text: Malli perustuu vuosien 1922 ja 1924 välillä suunniteltuun ja noin 20 000 kappaleen eränä valmistettuun No. 1 Mk V:n ja varsinkin vuosien 1930 ja 1933 välillä suunniteltuun ja 1 025 kappaleen eränä valmistettuun No. 1 Mk VI:n.


title: Lee-Enfield

text: Ensimmäinen No 4 Mk I valmistettiin vuonna 1931, mutta se otettiin palveluskäyttöön vasta vuonna 1939 ja sarjatuotanto aloitettiin vasta vuonna 1941. Toisen maailmansodan aikana asetta valmistettiin Yhdistyneissä kuningaskunnissa ("Royal Ordnance Factory Fazakerley", "Royal Ordnance Factory Maltby", "BSA Co Birmingham Small Arms Co. Ltd"), Kanadassa ("Longbranch Arsenal") ja Yhdysvalloissa ("Savage Arms") eri muunnoksina miljoonia kappaleita ja se toimi brittien palveluskiväärinä vuoteen 1955, jolloin sitä alettiin korvata itselataavalla L1A1 -kiväärillä.


title: Lee-Enfield

text:
Brittien Kauko-idän armeija tarvitsi toisessa maailmansodassa joukoilleen viidakkosodankäyntiä varten uuden lyhyemmän aseen. Sen perusrungoksi valittiin No 4, jonka piippua lyhennettiin 289 mm ja etutukkia hieman enemmän, samalla ase keveni 950 g. Keventämisen myötä lisääntyneen rekyylin ja piipun lyhentämisen myötä suurenneen suuliekin vuoksi mallin perälevyksi asennettiin normaalin messinkisen sijaan joustava kumilevy ja piippuun kartiomainen liekinsammutin. Ase poistui käytöstä 1947.
Tarkkuudeltaan ase osoittautui pettymykseksi: No 5 kärsi osumapisteen vaeltelusta varsinkin tropiikissa. missä aseen puuosat vääntyilivät kosteuden vaihtelun takia huomattavasti, ja väänsivät myös piippua.


title: Christopher Romberg

text: Christopher Romberg (s. 9. huhtikuuta 1981 Inkoo) on suomenruotsalainen laulaja, näyttelijä ja rumpali. Hän oli vuoden 1991 Tenavatähti-voittaja kappaleella "Sköna människor". Hänet tunnetaan myös Leijonakuningas-piirroselokuvan suomenkielisenä nuoren Simban ääninäyttelijänä. Tämän lisäksi hän näytteli Svenska Teaternin Oliver Twististä kertovassa musikaalissa. Christopher meni vuoden 2006 kesällä naimisiin Elna Gullin kanssa Fagervikin kirkossa.


title: Christopher Romberg

text: Christopher on alun perin kotoisin Barösundista ja hänellä on viisi sisarusta. Hän soittaa rumpuja karjaalaisessa kristillistä rockmusiikkia soittavassa Unity-yhtyeessä, jossa soittaa syntetisaattoria myös Christopherin pikkuveli Christo. Heidän veljensä Christer Romberg, joka menestyi myös 2007 Suomen Idols -kilpailussa, on solistina Unity-yhtyeessä.


title: Christopher Romberg

text: Christopherin ensimmäinen ja toistaiseksi ainoa levy on ruotsinkielinen "Stanna hos mig" vuodelta 1992. Levyn 12 kappaleesta sovitti 11 muusikko Thomas Katter, sekä yhden edesmennyt kapellimestari Jaakko Salo. Levyllä on Christopherin Tenavatähti-voittokappale "Sköna människor" sekä kaksi kappaletta "Oliver"-musikaalista.


title: Kommagene

text: Kommagene (, ) oli kuningaskunta, joka sijaitsi Eufratin yläjuoksulla. Kommagenen pääkaupunki oli Samosata.


title: Kommagene

text: Kommagene mainitaan jo assyrialaisissa teksteissä Assyrian liittolaisena. Vuonna 708 eaa. Sargon II liitti Kommagen Assyriaan. Hellenistisellä ajalla Kommagene riistäytyi Seleukidien hallinnasta vuonna 162 eaa. Kommagenen hellenistisistä hallitsijoista tärkein oli Antiokhos I Theos, joka hallitsi 69 eaa.–40 eaa. Antiokhos I avusti Pompeiusta tämän sotiessa parthialaisia vastaan. Augustuksen aikana Kommagenestä tuli Rooman vasalli. Vuonna 17 Tiberius syrjäytti Antiokhos III:n, mutta Caligula asetti valtaistuimelle Antiokhos IV:n, joka hallitsi vuoteen 72. Vespasianus syrjäytti hallitsijasuvun viimeisen jäsenen.


title: Hard Luck Woman

text: Hard Luck Woman on hard rock -yhtye Kissin kappale ja single vuonna 1976 julkaistulta albumilta "Rock and Roll Over". Kappaleen on säveltänyt Paul Stanley, joka olisi halunnut sen Rod Stewartin levytettäväksi, mutta tuottaja Eddie Kramer halusi sen Kissin levytettäväksi ja Peter Crissin laulettavaksi, joka omasi samantyylisen äänen kuin Stewart.


title: Hard Luck Woman

text: Kappaleesta yritettiin tehdä samanlainen hittiballadi, kuin ”Beth” oli aikaisemmin samana vuonna ollut. Suunnitelma toimi osittain, vaikka siitä ei tullutkaan aivan yhtä suosittua kuin ”Bethistä”. Kuitenkin ”Hard Luck Woman” pääsi Yhdysvaltain Billboard Hot 100 -listalle saavuttaen sijan 15.


title: Hard Luck Woman

text: Liveversio kappaleesta löytyy Kissin toiselta live-albumilta, "Alive II:lta", vaikka myöhemmin saatiin selville, että kappale oli nauhoitettu studiossa ja yleisön äänet lisätty jälkikäteen. Country-laulaja Garth Brooks laulaa kappaleen vuonna 1994 julkaistulla Kissin tribuuttialbumilla "Kiss My Ass".


title: Hard Luck Woman

text: Singlen b-puolella on niin ikään Paul Stanleyn kirjoittama kappale ”Mr. Speed”, joka myös kuuluu "Rock and Roll Over" -albumille.


title: Taloudellinen tiedotustoimisto

text: Taloudellinen tiedotustoimisto TAT on elinkeinoelämän viestintätoimisto, jonka toiminnan kohteena ovat nuoret. TAT tarjoaa tietoa sekä kokemuksia taloudesta, työelämästä ja yrittäjyydestä.


title: Taloudellinen tiedotustoimisto

text: TATin omistavat Teollisuuden ja Työnantajain Keskusliiton TT-säätiö ja Elinkeinoelämän keskusliitto EK. TAT on perustettu vuonna 1947.


title: Taloudellinen tiedotustoimisto

text: TAT ylläpitää muun muassa kunkoululoppuu.fi-verkkopalvelua ammatinvalintaa ja koulutusvaihtoehtoja pohtiville nuorille sekä opetin.fi-verkkopalvelua opettajien ja yritysten väliseen yhteistyöhön. TAT koordinoi yhdessä T-Median kanssa Vastuullinen kesäduuni -kampanjaa.


title: Taloudellinen tiedotustoimisto

text: Taloudelliseen tiedotustoimistoon kuuluu myös Yrityskylä sekä Yrityselämän nuoret sukupolvet -hanke. T-Media Oy kuului siihen joulukuuhun 2015 asti, jolloin Taloudellinen tiedotustoimisto TAT luopui MBO-kaupan kautta T-Median omistajuudesta. TAT tuli T-Media Oy:n osakkaaksi vuonna 2009.


title: Taloudellinen tiedotustoimisto

text: Taloudellisen tiedotustoimiston toimitusjohtajana toimii Kari Väisänen.


title: POV-Ray

text:
POV-Ray ("Persistence of Vision Raytracer") on vapaasti levitettävä säteenseurantaohjelma. Ohjelmaa ohjataan ohjelmointikieltä muistuttavalla merkintätavalla, jossa esineet, pintamateriaalit, valonlähteet ja niin edelleen kuvataan koodikielellä. Tämän jälkeen ohjelmalla tehdään eli renderoidaan kuva. POV-rayn käyttö ei vaadi ohjelmointitaitoa, mutta koodikielen tajua kylläkin.
Yhden hyvälaatuisen ray tracing-kuvan tuottaminen kestää kauan. Hyvien asetelmien teko on myös aikaa ja taitoa vaativaa.


title: POV-Ray

text:
POV-Ray lienee suosituin perinteinen säteenseurantaohjelma.
POV-Ray kehittyi vanhemmasta DKB-Trace-ohjelmasta. Ohjelman nykyinen versio on 3.6. POV-Rayta tuottaa avoimen lähdekoodin pohjalta POV-Team.
POV-Ray-ohjelmaan on myös kehitetty lukuisia apuohjelmia ja
lisukkeita, kuten Moray-mallinnusohjelma.
Brycen, 3D Studion, Real3D:n ja Mayan kaltaisia ohjelmia pidetään POV-Rayta helppokäyttöisempänä.


title: POV-Ray

text: Tämä POV-koodi POV:lla ajettuna tuottaa keltaisen pallon syaanitaustalla.


title: Leaellynasaura

text: Leaellynasaura (nimen merkitys: "Leaellynin lisko") oli pienikokoinen, ornithopodeihin kuulunut kasvinsyöjädinosaurus. Se eli 118–110 miljoonaa vuotta sitten varhaisella liitukaudella Apt- ja Alba-vaiheella. "Leaellynasauran" fossiileja on löydetty Victoriasta, Australiasta.


title: Leaellynasaura

text: "Leaellynasaura" tarkoittaa "Leaellynin liskoa". Nimen osa "Leaellyn" tulee dinosauruksen löytäjien tyttären, Leaellyn Richin etunimestä. Nimen toinen osa "saura" tulee kreikan kielestä, ja tarkoittaa naaraspuolista liskoa. Nimi annettiin näin, koska Leaellyn Rich oli kerran pyytänyt, että joku dinosaurus nimettäisiin hänen mukaansa.


title: Leaellynasaura

text: Lajiepiteetti "amicagraphica" tarkoittaa sananmukaisesti "ystävämaalausta". "Amica" tulee latinan kielestä ja tarkoittaa ystävää. Tämä nimen osa annettiin victorialaisen museon ystävien mukaan. "Graphica" tarkoittaa latinaksi maalausta. Tämä nimen osa annettiin National Geographic Societyn mukaan ja heidän tuestaan australialaiselle paleontologialle.


title: Leaellynasaura

text: "Leaellynasauran" pituus oli 2–3 metriä ja paino arviolta kahdeksan kilogrammaa. "Leaellynasauralla" oli suuret silmät. Sen kallossa on suuret silmäkuopat, kuten muilla pienillä ornithopodeilla. Tämä osoittaa, että "Leaellynasaura" oli aktiivinen silloin, kun oli hämärää. Suurentuneilla silmillään "Leaellynasaura" saattoi kyetä käsittelemään vähäisen valon tasoja. Kolme kertaa ruumistaan pidemmällä hännällään "Leaellynasauralla" on tunnetuista linnunlantioisista dinosauruksista suhteellisesti pisin häntä. Häntä oli myös joustava. Käärimällä pitkän ja pörröisen hännän ruumiinsa ympärille, "Leaellynasaura" saattoi kestää kylmyyttä talven aikana. Koska "Leaellynasaura" eli napa-alueella, sillä oli todennäköisesti ihossa jonkinlaisia hiusmaisia säikeitä.


title: Leaellynasaura

text: "Leaellynasauran" ja muiden pienten ornithopodien varhaisliitukautiset, Victoriasta löydetyt jalkaluut ovat kaikki erikokoisia. Luiden rakenteesta tutkijat ovat päätelleet, että nämä dinosaurukset, mukaan lukien "Leaellynasaura", kasvoivat erittäin nopeasti ensimmäisen kolmen elinvuoden aikana. Tämän jälkeen kasvu hidastui ja vaihteli vuodenaikojen mukaan.


title: Leaellynasaura

text: "Leaellynasaurasta" on löydetty useita yksilöitä, mukaan lukien osittainen luuranko ja kallo. Jäänteet löydettiin Australian Victoriassa vuonna 1989 Tom Richin ja Patricia Vickers-Richin toimesta. "Leaellynasauran" holotyyppi on osittainen kallo.


title: Leaellynasaura

text: "Leaellynasaura" oli sopeutunut elämään varhaisen liitukauden antarktismaisissa olosuhteissa. Vaikka tuohon aikaan Etelämanner ei ollut jäistä joutomaata niin kuin nykyään, siellä eläneiden eliöiden saattoi silti pitää sopeutua pitkiin, pimeisiin kausiin ja siitä seuranneeseen ilmastoon, joka saattoi olla viileämpi kuin muualla sen ajan maailmassa. Talven aikana Aurinko ei saattanut nousta horisontin yläpuolelle viikkokausiin.


title: Leaellynasaura

text: Muita Australiasta löydettyjä dinosauruksia ovat muun muassa teropodi "Australovenator", ankylosauri "Minmi" ja sauropodi "Rhoetosaurus".


title: Giuseppe Gabrielli

text:
Giuseppe Gabrielli (26. helmikuuta 1903 Caltanissetta – 29. syyskuuta 1987 Torino) oli italialainen lentokonesuunnittelija. Hän suunnitteli muun muassa toiseen maailmansotaan osaa ottaneen Fiat G.50 -hävittäjälentokoneen.
Gabrielli syntyi Caltanissettassa, Sisiliassa. Insinööriksi hän opiskeli Politecnico di Torinossa, Italiassa ja Aachenin teknillisessä korkeakoulussa, Saksassa, jälkimmäisessä professori Theodore von Karmanin oppilaana. Gabrielli aloitti lentokonesuunnittelijana Piaggion tehtaalla, mistä siirtyi vuonna 1931 Giovanni Agnellin pyynnöstä Fiat Aviazionelle. Siellä hän johti Fiatin lentoteknistä osastoa.


title: Giuseppe Gabrielli

text: Gabrielli suunnitteli 142 lentokonetta, joilla oli hänen sukunimensä mukaan G-kirjain tyyppinimessään. Fiat G.49 (koulukone), Fiat G.50, Fiat G.55, Fiat G.80 (ensimmäisiä italialaisia suihkukoneita), Aeritalia G.91 (NATO:n standardihävittäjä 1950-luvulla) ja Fiat G.222 ovat hänen suunnittelemiaan. Hän myös johti sen kuljetuskoneen suunnittelua, josta myöhemmin tuli C-27J Spartan.


title: Naapurissa kummittelee 2

text: Naapurissa kummittelee 2 on vuonna 1987 ensi-iltansa saanut kauhuelokuva. Se on "Naapurissa kummittelee" -elokuvasarjan toinen osa. Elokuvan on ohjannut Ethan Wiley.


title: Naapurissa kummittelee 2

text: Nuori Jesse alkaa tehdä sukututkimusta ja saa tietää että hänen isoisoisänsä, on ollut varas ja oli myös varastanut arvokkaan kristallikallon, jossa kuuleman mukaan oli ollut taikavoimia. Jesse saa myös tietää, että kristallikallo haudattiin isoisoisän mukana. Eräänä yönä Jesse ja hänen ystävänsä Charlie menevät hautausmaalle ja päättävät kaivaa isoisoisän ylös ja varastaa haudasta taianomaisen kristallikallon. Jessen kaivaessa hautaa, joku tarttuu hänen kurkkuunsa. Pojat saavat tietää, että isoisoisä elääkin, eikä halua että kukaan kajoaa hänen kalloonsa.


title: Naapurissa kummittelee 2

text: "Video-oppaassa" vuodelta 1994 "Naapurissa kummittelee 2" saa tähtien sijasta pommin, mikä vastaa sanallista arviota ”täysin epäonnistunut tekele”.


title: Najjarin oireyhtymä

text: Najjarin oireyhtymä on peittyvästi periytyvä sairaus, joka kuvattiin vuonna 1973 ja jota on sen jälkeen havaittu maailmanlaajuisesti muutama tapaus. Sairaus aiheuttaa sukupuolielinten kehittymättömyyttä, synnynnäisen sydänvian ja kehitysvammaisuuden. Oireyhtymä johtaa monesti ennenaikaiseen menehtymiseen lapsuusiällä. Lisäoireina saattaa ilmetä esimerkiksi liikahikoilua ja hampaattomuutta.


title: Bååtin palatsi

text:
Bååtin palatsi () on palatsimainen rakennus Tukholman Blasieholmenilla, Norrmalmin kaupunginosa-alueella. Rakennuksen on suunnitellut arkkitehti Nicodemus Tessin vanhempi ja se valmistui vuonna 1669.
Barokkityylisen H-kirjaimen muotoisen palatsin rakennutti valtakunnan veromestari Seved Bååth. Komean pääporraskäytävän esikuvaksi on mainittu Rooman Palazzo Barberini. Bååtin palatsi on ollut vuodesta 1874 lähtien Ruotsin vapaamuurareiden ("Svenska Frimurare Orden") hallussa.


title: Hongikon Nuorisoseuran Urheilijat

text: Hongikon Nuorisoseuran Urheilijat (HoNsU) on vuonna 1948 perustettu jyväskyläläinen urheiluseura.


title: Hongikon Nuorisoseuran Urheilijat

text: Taulumäellä oli urheilutoimintaa jo ennen HoNsU:n perustamista. Alueen nuoriso kokoontui sunnuntaisin paikalliselle Koskenharjun nurmikentälle pelaamaan jalkapalloa.


title: Hongikon Nuorisoseuran Urheilijat

text: HoNsU perustettiin 25. lokakuuta 1948 Jyväskylän pitäjän nuorisoseuran talolla Taulumäellä. Seuran nimeksi tuli nuorisoseuran mukaan "Jyväskylän pitäjän Nuorisoseuran Urheilijat. S"euraa perustettaessa jalkapallotoiminta oli jo loppunut eikä se tullut mukaan lajivalikoimaan. Sen sijaan alueelle muutti perustamisen aikoihin Pohjanmaalta kotoisin oleva innokas pesäpalloilija Pekka Tamminen, joka laittoi seurassa alkuun pesäpallotoiminnan.


title: Hongikon Nuorisoseuran Urheilijat

text: 1950-luvun alussa nuorisoseura vaihtoi nimensä Hongikon Nuorisoseuraksi, jolloin myös urheiluseura vaihtoi nimensä Hongikon Nuorisoseuran Urheilijoiksi. Jalkapalloa harkittiin otettavaksi lajivalikoimaan 1960-luvun puolivälissä, mutta ehdotus ei toteutunut.


title: Hongikon Nuorisoseuran Urheilijat

text: HoNsU:n ensimmäinen virallinen miesten pesäpallo-ottelu pelattiin vuonna 1949 Jokivarren Ryhtiä vastaan. HoNsU hävisi ottelun 14−4. Alkuvuosina toiminnan pääpaino oli juniorijoukkueissa. Seuran ensimmäinen miesten piirinmestaruus tuli 16-vuotiaille vuonna 1950. Vuonna 1952 seura oli kehittynyt niin paljon, että se voitti kaikki poikien piirinmestaruudet. Silloinen 16-vuotiaiden poikien joukkue pääsi SM-tasolla loppuotteluun, jossa Haminan Palloilijat oli kuitenkin yhdellä juoksulla parempi. Joukkueen pohjalta rakennettu edustusjoukkue nousi ensin Suomi-sarjaan vuonna 1953 ja siitä mestaruussarjaan 1956. Kaudella 1957 seura putosi suoraan mestaruussarjasta, mutta joukkue nousi takaisin heti seuraavalla kaudella 1958 ja pelasi ylimmällä sarjatasolla seuraavat 12 kautta. Parhaimmat sijoitukset olivat 3. sijat kausina 1961, 1965 ja 1966. Seuran paras pelaaja oli lukkari Eino Kaakkolahti. Joukkueeseen ei kuitenkaan saatu tarpeeksi uusia nuoria pelaajia, ja vanhempien pelaajien lopetellessa joukkue putosi kaudella 1970 Suomi-sarjaan.


title: Hongikon Nuorisoseuran Urheilijat

text: 1970-luvulla jyväskyläläisistä miesten pesäpallojoukkueista Kiri ja Lohi menestyivät parhaiten. HoNsU taas pelasi kaudet 1971–1982 vaihtelevalla menestyksellä Suomi- ja Ykkössarjoissa pelaajien tullessa ja mennessä. Myöhemmin urheiluselostajana tunnettu Antero Mertaranta pelasi seurassa kaudella 1981. 1980-luvun alussa seura päätti panostaa pesäpallon edustusjoukkueeseen. Pelaajiksi saatiin muun muassa Ossi Rajala ja kaksi kautta Imatralla pelannut Kirin kasvatti Ismo Jaatinen. Kausi 1982 päättyi loistavasti sarjanousuun ja seurajohto panosti joukkueeseen aiempaa enemmän, mikä varmisti sen, että kaudesta 1983 ei tullut suoraa pudotusta. Uudet pelaajat olivat lukkari Mauri Pyhälahti, Kari Kuusiniemi ja Simo Snellman. Kausi 1984 päättyi Jyväskylän kaksoisvoittoon Kirin voittaessa miesten mestaruuden ja HoNsU:n saadessa hopeamitalin. Sen jälkeen joukkue hajosi ja kausi 1985 päättyi putoamiseen. Kaudella 1986 HoNsU:lla oli nousua ajatellen lupaava joukkue. Nousu jäi kuitenkin haaveeksi. Seura päätti 1990-luvun alussa lopettaa koko pesäpallotoiminnan, koska seura oli myös miesten junioritasolla muutamaa poikkeusta lukuun ottamatta Kirin ja Lohen perässä.


title: Hongikon Nuorisoseuran Urheilijat

text: Koripallossa HoNsUn naisten edustusjoukkue on pelannut 13 kautta pääsarjassa. Kaudella 2016−2017 HoNsU pelaa Keskisen alueen 2. divisioonassa. Joukkue koostuu pääosin seuran A-tytöistä muutamalla aikuispelaajalla vahvistettuna.


title: Hongikon Nuorisoseuran Urheilijat

text: HoNsUn miesten joukkueen kilpatoiminta tapahtuu BC Jyväskylä -seurassa HoNsUn nimellä. Kaudella 2014–2015 HoNsU pelasi Suomen toiseksi korkeimmalla sarjatasolla I-divisioona A:ssa. Miesten pääsarjassa HoNsU on itsenäisenä seurana pelannut yhteensä 12 kautta voittaen kaksi SM-hopeaa ja yhden SM-pronssin. Seuran tunnetuimpia miespelaajia ovat Pekka Markkanen, Jyri Lehtonen, Jouko Heikkinen ja Tommi Lanki.


title: Hongikon Nuorisoseuran Urheilijat

text: Etenijäkuningas:


title: Hongikon Nuorisoseuran Urheilijat

text: Lyöjäkuningas:


title: Hongikon Nuorisoseuran Urheilijat

text:
Vuoden lukkari:
Vuoden pesäpalloilija:


title: Markku Kulmala

text: Markku Tapio Kulmala (s. 30. lokakuuta 1958 Forssa) on akatemiaprofessori sekä Helsingin yliopiston aerosoli- ja ympäristöfysiikan professori. Hän on ilmakehän koostumusta ja ilmaston muutosta tutkivan kansallisen ja pohjoismaisen huippuyksikön johtaja. Tutkimuksella pyritään löytämään mekanismeja, jotka ovat yhteydessä ilmakehän aerosolihiukkasten syntymiseen, ja kehittämään saatujen tietojen avulla ilmastonmuutosta koskevaa ymmärrystä. Kulmala on ollut kirjoittajana yli 500:ssa tieteellisissä lehdissä julkaistussa artikkelissa.


title: Markku Kulmala

text:
Markku Kulmala oli geotieteiden viitatuin tutkija 1. toukokuuta 2011 tiedemaailman viittauksia seuraavan Thomson ISI Web of Knowledge Essential Science Indicatorsin mukaan.
Kulmala on toiminut vuodesta 2009 lähtien kansainvälisen ilmakehän ja globaalimuutoksen tutkimusprojektin iLEAPSin puheenjohtajana. Hänen toimikautensa kestää kolme vuotta. Hän johti iLEAPSin tieteellistä johtokuntaa 2010–2012.


title: Markku Kulmala

text: Professoriliitto valitsi Kulmalan Vuoden professoriksi 2012.


title: Markku Kulmala

text: Professori Kulmala on toiminut akatemiaprofessorina kausina 2004–2009, 2011–2015 ja 2017–2021. Hänet nimitettiin tieteen akateemikoksi 10. maaliskuuta 2017.


title: Markku Kulmala

text: Professori Kulmala on ollut Suomalaisen Tiedeakatemian jäsen vuodesta 2004, Suomen Tiedeseuran jäsen vuodesta 2006 ja Academia Europæan jäsen vuodesta 2012.


title: Kiintopiste (matematiikka)

text:
Funktion "f"("x") kiintopiste on matematiikassa arvo "x", jolle pätee "f"("x") = "x".
Esimerkiksi jos funktio "f" on määritelty reaalilukujen joukossa


title: Kiintopiste (matematiikka)

text: niin luku 2 on funktion "f" kiintopiste, koska


title: Kiintopiste (matematiikka)

text:
Graafisesti kiintopiste tarkoittaa sitä, että piste (x, "f"(x)) on suoralla y = x, toisin sanoen funktion "f" kuvaajalla on yhteinen piste suoran y = x kanssa.
Funktiolla voi olla useitakin kiintopisteitä. Toisaalta kaikilla funktioilla ei ole lainkaan kiintopisteitä. Esimerkiksi jos funktio "f" on määritelty reaalilukujen joukossa "f"(x) = x + 1, sillä ei ole kiintopisteitä, koska x ei ole yhtäsuuri kuin x + 1 millään reaaliluvulla x.


title: Samuel Ramey

text: Samuel Edward Ramey (s. 28. maaliskuuta 1942 Colby, Kansas) on yhdysvaltalainen oopperalaulaja, äänialaltaan basso ja bassobaritoni.


title: Samuel Ramey

text: Ramey valmistui Colby High Schoolista vuonna 1960. Hän opiskeli sen jälkeen Kansasin valtionyliopistossa ja Wichitan valtionyliopistossa. Hän saavutti varhaisimmat menestyksensä New Yorkissa.


title: Samuel Ramey

text: Ramey teki debyyttinsä Metropolitan-oopperassa vuonna 1984. Hän on sen jälkeen esiintynyt lukuisilla maailman arvostetuimmilla oopperalavoilla, kuten La Scalassa ja Wienin valtionoopperassa.


title: Samuel Ramey

text: Ramey asuu nykyisin Chicagossa. Hänet tunnetaan mm. Händelin, Mozartin, Rossinin, Verdin, Puccinin, Donizettin, Bellinin, Boiton, Gounod'n, Berlioz'n, Massenet'n ja Offenbachin teosten tulkinnoistaan.


title: Liettuankielinen Wikipedia

text: Liettuankielinen Wikipedia (; "Wikipedia, vapaa tietosanakirja") on liettuankielinen Wikipedian versio. Liettuankielisessä Wikipediassa on yli artikkelia.


title: Beibi

text: Beibi on suomalaisen rock-muusikon Veltto Virtasen vuonna 1982 julkaistu neljäs sooloalbumi. Levyllä soittaa kouvolalainen punkrock-yhtye Loose Prick. Albumista julkaistiin remasteroitu CD-painos vuonna 2007.


title: Hindustan Aeronautics HF-24 Marut

text: Hindustan Aeronautics HF-24 "Marut" (sanskriittiä tarkoittaen "Myrskyn jumala") oli intialainen 1960-luvulla toteutettu hävittäjäpommittaja, joka oli Intian ensimmäinen suihkumoottorilentokone. Sen ensilento tehtiin 17. kesäkuuta 1961.


title: Hindustan Aeronautics HF-24 Marut

text: Marutin suunnitteli saksalainen Kurt Tank. Hän jatkoi muun muassa tämän koneen kehittelyä vuoteen 1967 asti, jolloin lähti Intiasta. Suunnittelun alulle oli erikoista, että koneen malline oli lentävä liitokone.


title: Hindustan Aeronautics HF-24 Marut

text: Kone kaavailtiin kaksinkertaisen äänennopeuden saavuttavaksi. Suunnittelu johti kuitenkin lievästi ylisooniseen versioon. Ongelmana oli - kuten globaalisti 1950-luvun lopussa - heikot suihkumoottorit. Pommikoneena sen kantokyky oli rajoitettu. Hindustan Aeronautics rakensi 147 Marutia, joista 18 oli kaksipaikkaisia harjoituskoneita. Marutista saatu kokemus johtikin Intian ilmavoimat ostamaan lentokoneensa lähinnä Neuvostoliitosta. Marut oli kuitenkin käytössä vuoteen 1985 asti.


title: June Anderson

text: June Anderson (s. 30. joulukuuta 1952) on yhdysvaltalainen koloratuurisopraano.


title: June Anderson

text: Anderson syntyi Bostonissa, Massachusettsissa, ja kasvoi Wallingfordissa, Connecticutissa. Hän valmistui Yalen yliopistossa ja antoi debyyttinsä New Yorkin kaupunginoopperassa 1978. Hänen ääntään kuullaan myös Oscar-palkitussa elokuvassa "Amadeus" (1984).


title: June Anderson

text: Euroopan-debyyttinsä June Anderson piti Roomassa 1982. Muutamia hänen levyttämistään säveltäjistä ovat Vincenzo Bellini, Gioacchino Rossini, Gaetano Donizetti, Giuseppe Verdi, Leonard Bernstein, Ludwig van Beethoven, Adolphe Adam, Wolfgang Amadeus Mozart, Carl Orff ja Georges Bizet. Hän on esiintynyt maailman arvostetuimmissa oopperataloissa, kuten Metropolitan-oopperassa ja La Scalassa.


title: June Anderson

text: Anderson on saanut Grammy-palkintoja ja Ranskan akatemian arvonimen.


title: Karpo

text: Karpo voi viitata seuraaviin:


Luettelo Suomen kunnista postinumeropiireittäin on postinumeropiiriluettelo, jossa Suomen kunnat on ryhmitelty postipiireittäin.


title: Luettelo Suomen kunnista postinumeropiireittäin

text: Kunta on linkitetty siinä postipiirissä, jossa kunnan keskustaajama sijaitsee.Myös 99999 Korvatunturi, Joulupukin postinumero


title: Sampo-Passio

text: Sampo-Passio on Veltto Virtasen Sammas-yhtyeen kanssa tehty studioalbumi vuodelta 1990. Albumi jäi yhtyeen ainoaksi.


title: Sampo-Passio

text: Sampo-passion vinyylipainoksen sisäpusseista löytyvät laulujen sanat.Sävellykset ja sanoitukset Veltto Virtanen, paitsi "Elinvesi" Vaaranmaa – Virtanen


title: Sampo-Passio

text: Sovitukset: Sammassekä


title: Sampo-Passio

text: Joikhaus: A.J., H.S., V.V.


title: Mennyt maailma (EP)

text:
Mennyt maailma on Lyijykomppanian EP-levy, joka julkaistiin 18. huhtikuuta 2007. Se on yhtyeen ensimmäinen julkaisu, jolla on mukana basisti-laulaja Petteri Virtanen. Levyn avausraita
”Ethän koskaan” on Lyijykomppanialle hyvin epätyypillinen iskelmävaikutteinen kappale, jossa ei kuulla ollenkaan sähkökitaroita.


title: Mennyt maailma (EP)

text: Kaikki kappaleet sovittanut Lyijykomppania.


title: Suomen salibandymaajoukkue

text: Suomen salibandymaajoukkue on Suomen Salibandyliiton hallinnoima joukkue, joka edustaa Suomea kansainvälisissä otteluissa. Suomella on seitsemän maajoukkuetta: miesten, naisten, alle 19-vuotiaiden poikien, alle 19-vuotiaiden tyttöjen, alle 16-vuotiaiden poikien, alle 16-vuotiaiden tyttöjen, sekä alle 23-vuotiaiden miesten joukkueet. Suomi on miesten ja alle 19-vuotiaiden poikien hallitseva maailmanmestari. Naisissa ja alle 19-vuotiaiden tyttöjen maailmanmestaruuskilpailuissa, on Suomi tullut molemmissa viimeksi hopealle.


title: Suomen salibandymaajoukkue

text: Vuosien 2014 ja 2016 MM-kisojen jälkeen Suomen miesten maajoukkue on IFF:n maailmanrankingissa johdossa Ruotsin edellä.


title: Suomen salibandymaajoukkue

text:
Suomen miesten maajoukkue MM–kilpailuissa 2018 1.–9. joulukuuta 2018:
Suomen Salibandyn maailmanmestaruusottelut:
Suomen Salibandyn maailmanmestaruuskilpailut:


title: Suomen salibandymaajoukkue

text: Vuosien 2013 ja 2015 MM-kisojen jälkeen Suomen naisten maajoukkue on IFF:n maailmanrankingissa toinen.


title: Suomen salibandymaajoukkue

text: Suomen naisten maajoukkue Sveitsin EuroFloorball-turnauksessa Zürichissa 2.–4.11.2012


title: Suomen salibandymaajoukkue

text: Naisten maajoukkueen ensimmäinen tapaaminen pidettiin 1.–2. kesäkuuta 1991 Helsingin Vuosaaressa. Paikalle kokoontui 30 pelaajaa eri puolilta Suomea. Joukkueiden ja Risto Kauppisen aloitteesta syntynyt maajoukkue leireili kauden 1991–1992 aikana kolmesti. Toukokuussa 1992 Kauppinen lähetti kaikille IFF:n jäsenmaille kirjallisen pyynnön ensimmäisen maaottelun järjestämiseksi. Kesäkuun 10. päivä mennessä ei ollut tullut yhtään vastausta, jos huomioon ei oteta Ruotsia, joka oli jo aiemmin ilmoittanut kiinnostuksesta maaottelun järjestämiseen.


title: Väinölä (Pori)

text: Väinölä () on Porin kaupunginosa. Väinölä sijaitsee itäisessä Porissa, noin neljän kilometrin päässä keskustasta. Väinölän naapurikaupunginosat ovat pohjoisessa Varvourinjuovan toisella puolella Kalaholma, idässä Koivistonluoto, etelässä Metallinkylä ja lännessä Vanhakoivisto.


title: Väinölä (Pori)

text: Kaupunginosassa sijaitsee vuonna 1959 perustettu Väinölän koulu, vuonna 1956 rakennettu Väinölän kirkko ja entinen Porin lyhytaaltoasema, kolme parturi-kampaamoa, Väinölän Kirjatupa, lounaskahvila Suolaheinä sekä ravintola Väinölän Olohuone . Asuintalot ovat enimmäkseen kerrostaloja tai 70-luvun tyylisiä omakotitaloja. Asukkaita Väinölässä on 2698. Väinölä on rauhallinen asuinalue, jossa asuu paljon lapsiperheitä, eläkeläisiä ja opiskelijoita.


title: Väinölä (Pori)

text: Väinölän kerrostaloalue rakennettiin 1970-luvun alussa, kun oli tarve saada pikaisesti asuntoja Poriin saapuville uusille työntekijöille. Erityisesti Väinölän vieressä sijaitseva Outokumpu (nykyinen Luvata) työllisti suuren määrän työntekijöitä.


title: Väinölä (Pori)

text:
Väinölän kirjastoyhdistys perustettiin syksyllä 1999. Sitä ennen oli käyty pitkä ja kiivas kamppailu Väinölän (ja viiden muun porilaisen) sivukirjaston lopettamista vastaan. Tämän kamppailun jälkimainingeissa perustettiin kirjastoyhdistys, joka 26.4.2000 perusti yhteistyössä Diakonia-ammattikorkeakoulun Porin yksikön ja sen projektin "Sosiaalinen yhteistyö pelaa!" kanssa Väinölän kirjatuvan. Kirjatuvalle tuli samalla myös asukastupa ja nuorisotila. Myöhemmin käynnistettiin myös tulkki- ja sosiaalineuvojapalvelu venäjänkielisille maahanmuuttajille, joita on Itä-Porissa runsaasti.
Väinölän kerrostaloalueen asukasluku lähentelee tuhatta. Alueen palveluja (kirjatuvan ja sen oheispalvelujen lisäksi) ovat koulu (1.-6. luokat), kirkko, parturit, pubi ja päiväkoti. Aivan Väinölän tuntumassa sijaitsee myös Itä-Porin ulkoilualue.


title: Leo Esaki

text: Leo Esaki (, s. 12. maaliskuuta 1925) on japanilainen fyysikko. Esaki, Ivar Giaver ja Brian Josephson saivat vuonna 1973 Nobelin fysiikanpalkinnon tunneloitumisilmiötä koskevista löydöistään.


title: Leo Esaki

text: Esaki syntyi vuonna 1925 Osakassa ja opiskeli Tokion yliopistossa, josta hän valmistui filosofian tohtorina vuonna 1959. Vuosi valmistumisesta hän muutti yhdysvaltoihin ja sai työpaikan IBM:ltä, jossa hän toimi edelleen IBM Fellowina. Hän on työskennellyt myös Sonyn työntekijänä, jossa hän kehitti tunnelidiodin vuonna 1958.


title: Kansainvälinen Salibandyliitto

text: Kansainvälinen Salibandyliitto eli IFF () on salibandyn kattojärjestö, jonka Suomen, Ruotsin ja Sveitsin kansalliset salibandyliitot perustivat vuonna 1986. Järjestö on saanut Kansainvälisen olympiakomitean tunnustuksen, ja se kuuluu jäsenenä urheilun kansainvälisten lajiliittojen kattojärjestöön.


title: Porin lyhytaaltoasema

text: Porin lyhytaaltoasema oli Porissa toiminut radiolähetysasema. Yleisradion rakensi sen vuoden 1940 Helsingin kesäolympialaisia varten, joita ei toisen maailmansodan syttymisen vuoksi kuitenkaan pidetty. Asema vihittiin käyttöön vasta sodan jälkeen vuonna 1948, jolloin myös varsinaiset radiolähetykset alkoivat. Porin lyhytaaltoasema sijaitsi aluksi Väinölän kaupunginosassa, mutta vuonna 1987 se siirrettiin Preiviikiin, noin 11 kilometrin päähän kaupungin keskustasta.


title: Porin lyhytaaltoasema

text: Radiolähtykset Porissa oli aloitettu jo vuonna 1925 Porin radioyhdistyksen toimesta. Seuraavana vuonna perustettiin Yleisradio, jonka ohjelmia Porin radioasema alkoi lähettämään 1927. Helsingissä pidettäväksi aiottujen vuoden 1940 kesäolympialaisten radiolähetyksiä varten Yleisradio päätti rakentaa Poriin lyhytaaltoaseman. Se valmistui vuonna 1939 Koiviston kartanon entisille maille, noin kolmen kilometrin päähän kaupungin keskustasta. Lyhytaaltolähetykset Yleisradio oli aloittanut Lahden radioasemalta jo vuotta aikaisemmin. Sodan syttymisen vuoksi Helsingin olympialaiset jäivät pitämättä ja lisäksi Iso-Britannia takavarikoi Poriin tarkoitetun 100 kilowatin tehoisen Marconi-lähettimen. Sotavuosina Porista lähetettiin kuitenkin Helsingin ja Lahden radioasemien ohella Valtion tiedoituslaitoksen ulkomaanosaston propagandalähetyksiä, joita toimitettiin seitsemällä eri kielellä. Ne radioitiin maailmalle heikkotehoisilla lyhytaaltolähettimillä. Varsinaisesti Porin lyhytaaltoasema otettiin käyttöön vasta sodan jälkeen 1948, jolloin Iso-Britannia palautti takavarikoimansa Marconi-lähettimen. Lisäksi asemalle siirrettiin Lahdessa ja Helsingissä toimineet lyhytaaltolähettimet. Tämän jälkeen Porissa toimi neljä lyhytaaltolähetintä sekä yksi maan viidestätoista Yleisradion ohjelmia välittäneestä lähettimestä. Lyhytaaltoaseman vihkimistilaisuudessa puhui Yleisradion pääjohtaja Hella Wuolijoki ja varsinaisen vihkimisen suoritti presidentti J. K. Paasikivi, jonka puhe tosin kuultiin radion välityksellä Helsingistä.


title: Porin lyhytaaltoasema

text: Porista lähetettyjä lyhytaaltoähetyksiä suunnattiin aluksi Euroopan ohella Etelä- ja Pohjois-Amerikkaan. Niitä kuuntelivat muun muassa merimiehet ja suomalaiset siirtolaiset. Yleisradio toimitti omia ohjelmiaan suomeksi ja ruotsiksi, Ulkoministeriö puolestaan laati lyhyitä englannin- ja ranskankielisiä katsauksia. Vuonna 1958 Ulkoministeriö lopetti omien ohjelmiensa tuottamisen ja myös Yleisradio supisti ulkomaanlähetystensä toimintaa. Tämän vuoksi lakkautettiin muun muassa Helsingin ja Porin välinen lähetinyhteys ja pääkaupungissa nauhoitettuja radio-ohjelmia alettiin toimittamaan Poriin linja-autokuljetuksina Matkahuollon kautta. Joitakin ohjelmia nauhoitettiin myös Porin lyhytaaltoasemalla Helsingistä saatujen ohjeiden mukaan. Ulkoministeriö aloitti radio-ohjelmien rahoituksen jälleen vuonna 1967 ja 1973 myös lähetinyhteys Poriin avattiin uudelleen. Vuonna 1976 Porin lyhytaaltoasemalle hankittiin uusi 250 kilowatin lähetin sekä pyöritettävä antenni. Niiden avulla lähetyksiä pystyttiin suuntaamaan myös Aasiaan, Afrikkaan, Lähi-Itään ja Australiaan. Toiminnan ollessa laajimmillaan, eri puolille maailmaa suunnattu vuorokautinen lähetysaika ylitti sata tuntia. Ulkosuomalaisille suunnattujen suomen- ja ruotsinkielisten lähetysten lisäksi Porin lyhytaaltoasema välitti Yleisradion ohjelmia englanniksi, saksaksi, ranskaksi ja venäjäksi. 1970-luvulta lähtien käytettiin ulkomaille suunnatuissa lähetyksissä kanavanimeä Radio Finland.


title: Porin lyhytaaltoasema

text: 1980-luvun alkuun mennessä Porin kaupunkialue oli laajentunut ympäröimään jo koko Väinölän lyhytaaltoaseman, eikä tilaa sen kehittämiselle enää ollut. Lisäksi tehokkaat radiolähettimet häiritsivät ympäristön asukkaiden elämää. Radiolähetyksiä kerrottiin kuuluneen jopa uuneista ja jääkaapeista. Vuonna 1983 tehtiin päätös uuden lyhytaaltoaseman rakentamisesta Preiviikiin, noin 10 kilometrin päähän kaupungin keskustan länsipuolelle. Toiminta siirtyi uudelle asemalle vuonna 1987.


title: Porin lyhytaaltoasema

text: Väinölän lyhytaaltoaseman funktionalismia edustavan rakennuksen suunnitteli arkkitehti Hugo Harmia. 2-3-kerroksinen talo on tiilirakenteinen ja sen julkisivu on rapattu. Radiotoiminnan siirryttyä Preiviikiin on rakennus päässyt pahasti rappeutumaan, eikä sitä ole myöskään suojeltu. Nykyään entisellä lyhytaaltoasemalla sijaitsevat Satakunnan Mobilistien toimitilat ja rakennuksen kulttuurikäyttöä puolestaan on kehittänyt muun muassa taiteilijaryhmä T.E.H.D.A.S.. Vuonna 2010 Väinölän lyhytaaltoasema oli mukana Yle Teemalla esitetyssä "Suojele minua!" -ohjelmasarjassa.


title: Porin lyhytaaltoasema

text: Yleisradion ja valtiovallan yhteisenä hankkeena Porin lyhytaaltoasema siirrettiin Preiviikiin, jonne uuden 120 miljoonaa markkaa maksaneen aseman rakentaminen aloitettiin 1986. Vuoden kuluttua valmistuneen lyhytaaltoaseman virallisia avajaisia vietettiin toukokuussa 1988. Uuden aseman lyhytaaltolähetinten tehot olivat 3 × 500 kW, 1 × 250 kW (vanhalta asemalta tuotu) ja 1 × 100 kW. Lisäksi Preiviikissä toimi Porin keskiaaltoaseman 600 kW:n keskiaaltolähetin. Aseman lähetysajat ja -taajuudet vaihtelivat kausittain. Yleisradio julkaisi ohjelmista ja taajuuksista painettua esitettä, jonka painosmäärä oli laajimmillaan 120 000 kappaletta. Porin aseman pitkään käytettyjä taajuuksia olivat muun muassa Länsi-Euroopan suunnan taajuus 11 755 kHz (25 metrin aaltoalueella) ja Pohjois-Eurooppaan suunnattu 6 120 kHz (49 metrin aaltoalueella). Uuden aseman valmisttua myös aiemmin Turun Vasaramällä toimineen aseman käyttämä keskiaaltotaajuus 963 kHz (312 metriä) siirrettiin Poriin.


title: Porin lyhytaaltoasema

text: Yleisradion jakelutekniikan ulkoistamisen seurauksena Preiviikin lyhytaaltoasema päätyi vuonna 1998 Digita Oy:n omistukseen. Porin lyhytaaltoaseman toiminta päättyi lopullisesti Yleisradion osalta 31. joulukuuta 2006, jolloin myös yhtiön lähettämät keskiaaltolähetykset lopetettiin. Tämän jälkeen Digita Oy on vuokrannut keskiaaltojakelua Porista ainakin kiinalaiselle China Radio Internationalille, jonka on arveltu sijoittuneen Suomeen juuri Porin keskiaaltoaseman vuoksi.


title: Rakkaat sisaret

text: Rakkaat sisaret on Tove Idströmin kirjoittama ja Ere Kokkosen ohjaama suomalainen kolmiosainen televisiosarja. Sarja ensiesitettiin MTV3:lla vuonna 1988.


title: Rakkaat sisaret

text: Sisarukset Tutte, Sissi ja Marketta ovat menettäneet vanhempansa autokolarissa vuosia sitten. Sisaruksista vanhin, Tuulikki eli Tutte, on opettaja. Hän huolehti vanhempien kuoltua nuoremmista siskoistaan, etenkin Marketasta, joka oli silloin vielä lapsi. Sinikka eli Sissi on sisaruksista toiseksi vanhin. Hän on töissä sairaalan kanttiinissa ja on korviaan myöten rakastunut sairaalan pyykkihuollossa töissä olevaan Olaviin, joka on Sissiä puolet nuorempi. Tutte ja Sissi asuvat yhdessä lapsuudenkodissaan. Marketta on sisaruksista nuorin. Hän on työtön yksinhuoltaja ja asuu vuokralla Helsingissä. Marketan tytär, Pilvi-Liisa, asuu Tuten ja Sissin luona, koska Marketta ei pysty elättämään tytärtään ennen kuin saa töitä. Marketta seurustelee naimisissa olevan Klaus Sjöbladin kanssa. Marketta pyytää salaa Sissiltä rahaa ja on huonoissa väleissä Tuten kanssa.


title: Rakkaat sisaret

text: Tutte kuulee koulun vahtimestari Lampelalta, että hänen sisarensa Sissi seurustelee Lampelan pojan, Olavin kanssa. Tutte hakee lääkäriltä sairauslomaa, jotta voisi pakottaa Sissin hoitamaan tätä kotona. Koska Tutella ei ole mitään sairautta, hän käskee poistaa kaikista varpaistaan kynnet. Pienen kiristyksen uhalla lääkäri suostuu. Sissi ja Olavi suunnittelevat yhteistä viikonloppua Olavin kotona, kun hänen isänsä lähtee matkalle. Sissi tulee kotiin ja huomaa Tuten sideharsoilla paketoidut jalat. Tutte näyttää sairauslomatodistusta ja kertoo, ettei Sissi voi jättää häntä nyt yksin kotiin. Sissi ottaa töistä vapaata. Hän siivoaa, laittaa ruoat ja passaa sohvalla makaavaa Tuttea.


title: Rakkaat sisaret

text: Marketta soittaa ja pyytää Sissiltä rahaa. Sissi lupaa antaa rahaa vain, jos Marketta tulisi viikonlopuksi kotiin hoitamaan Tuttea. Marketta suostuu. Hän lähettää Klausille kirjeen, jossa kertoo ettei pysty viettämään viikonloppua hänen kanssaan. Klausin vaimo lukee kirjeen ja pääsee selville salasuhteesta. Marketta tulee kotiin ja Sissi lähtee matkalleen.


title: Rakkaat sisaret

text: Marketta tapaa kadulla entisen koulutoverinsa, Oiva Ketosen. Oiva kertoo, että Sissi seurustelee Lampelan Olavin kanssa. Klaus tulee hakemaan Markettaa Helsinkiin, mutta tämä ei voi lähteä, koska Sissi ei ole vielä palannut kotiin. Marketta käy hakemassa Sissin Olavin kotoa. Olavin isä tulee kotiin ja tapaa juuri pois lähtevät Mälkösen sisarukset kotinsa ovella. Hän nuhtelee poikansa, joka seurustelee itseään vanhemman naisen kanssa, ja samalla kertoo mielipiteensä poikansa ala-arvoisesta työstä.


title: Rakkaat sisaret

text: Kotona Sissi kertoo Tutelle suhteestaan Olaviin. Tutte haukkuu Sissin sekä samalla myös Marketan ja tämän onnettomat miesasiat. Olavi päättää alkaa tapailla Markettaa ja törmää Klausiin, joka odottaa sisarusten talon pihalla autossa Markettaa. Sissi ja Marketta huomaavat ikkunasta miehet ulkona ja hakevat heidät sisälle. He juovat viiniä, Sissi laulaa, Marketta ja Olavi tanssii. Olavi sanoo rakastavansa Markettaa. Klaus hyökkää Olavin kimppuun. Sissi ajaa miehet ulos tappelemaan. Opettaja Nieminen tulee koiransa kanssa keskelle tappelua ja tunnistaa Klausin armeijakaverikseen. Miehet lähtevät muistelemaan menneitä. Marketta etsii Klausia muttei löydä häntä. Ambulanssi vie Olavin sairaalaan.


title: Rakkaat sisaret

text: Rouva Sjöblad käy etsimässä miestään sisarusten kotoa, ja kertoo Marketalle miehestään ja tämän luonteestä. Tutte ajaa naisen pois. Klaus palaa ja Marketta kertoo tämän vaimon käyneen. Klaus lähtee yksin Helsinkiin. Tuten jalat ovat terveet. Hän kiittää lääkäriä, joka utelee syytä kynsien poistoon. Tutte kertoo vain saavuttaneensa sen mitä tahtoikin.


title: Rakkaat sisaret

text: Sissi vie sairaalassa tajuttoman Olavin sängyllä pyykkihuoltoon ja kaataa hänet pyykkisäkkien sekaan. Tapauksen paljastuttua Sissi saa potkut työstään. Lampela käy vaatimassa Tutelta korvauksia Sissin tempusta. Tutte lähettää Marketan selvittämään korvausasiaa toipuneen Olavin luokse. Olavi ei vaadi korvausta. Klaus soittaa Marketalle, Sissi vastaa puhelimeen ja valehtelee Marketan lähteneen. Marketta itkee ja ikävöi Klausia. Marketta soittaa yöllä Klausille ja selittää Sissin valehtelut. Hän pyytää Klausia hakemaan hänet yöllä Helsinkiin. Klaus tulee ja näkee Marketan ja opettaja Niemisen pihalla keskustelemassa. Klaus närkästyy ja ajaa pois.


title: Rakkaat sisaret

text: Sissin mielenterveys järkkyy. Hän käy ravintolassa esiintymässä tarjoilijana ja ottaa vastaan ihmisten tilauksia ja poistuu paikalta. Poliisit tuovat Sissin kotiin. Marketta pääsee töihin sairaalan kanttiiniin.


title: Punalohi

text: Punalohi ("Oncorhynchus nerka") on tyynenmerenlohiin kuuluva kalalaji, joka useimpien sukunsa lajien tapaan lisääntyy ja kuolee makeassa vedessä. Kutuasussa punalohen kyljet muuttuvat kirkkaan punaisiksi ja pää vihreäksi. Koiraiden niskaan kasvaa kyttyrä, alaleuka muuttuu koukkumaiseksi ja hampaat kasvavat.


title: Punalohi

text: Jotkin populaatiot vaeltavat Alaskan, toiset Japanin ja Venäjän jokiin ja järviin. Yleensä punalohet palaavat synnyinjokeensa tai -järveensä nelivuotiaina. Niiden, kuten muidenkin synnyinvesilleen palaavien lohilajien, vaellus on tärkeää esimerkiksi vararavintoa kerääville harmaakarhuille. On myös kantoja, jotka elävät koko ikänsä synnyinjoessaan tai -järvessään. Nämä "kokanee"- eli intiaanilohena tunnetut kalat jäävät meressä varttuneita sukulaisiaan huomattavasti pienemmiksi.


title: Punalohi

text: Keski-Suomessa istutettiin 1950-luvulla järvipunalohta eli intiaanilohta, mutta pysyviä kantoja ei muodostunut. Ruotsissa vastaavista istutuksista muodostui myös lisääntyviä populaatioita, mutta sittemmin nekin ovat hävinneet. Japanissa elänyt kunimasu, jota aiemmin luultiin punalohen alalajiksi, on katsottu kuolleeksi sukupuuttoon ihmisen tekemän patoamisen vuoksi. Vuonna 2010 kuitenkin löydettiin kyseisen lajin yksilöitä, joiden kanta on peräisin eri vesistöön vuonna 1935 siirretyistä mätimunista.


title: Punalohi

text: Poikasina punalohet syövät pääasiassa planktonia ja vesihyönteisiä. Aikuisina ne saalistavat pieniä kaloja. Ne kasaavat merellä vararavintoa kutuvaellusta varten, koska silloin ne lakkaavat syömästä.


title: Punalohi

text: Punalohta pyydetään kaupallisesti troolaamalla ja verkoilla. Vuotuiset kokonaissaaliit ovat olleet 150 000 tonnin luokkaa, mistä suurin osa Yhdysvaltain kalastusta.


title: Plateosaurus

text: Plateosaurus (nimen merkitys: "leveä lisko") oli sauropodomorfeihin kuulunut kasvinsyöjädinosaurussuku. Se on yksi vanhimmista dinosaurussuvuista, ja luultavasti parhaiten tunnettu sauropodomorfi. "Plateosaurus" eli 220–210 miljoonaa vuotta sitten myöhäistriaskaudella. "Plateosauruksen" fossiileja on löydetty useista paikoista Euroopassa: Saksasta, Grönlannista, Norjasta, Sveitsistä ja Ranskasta.


title: Plateosaurus

text: "Plateosauruksen" pituus oli 5–10 metriä. Suku näyttää olleen erittäin vaihteleva aikuisten yksilöiden koon suhteen. "Plateosaurus" oli yksi suurimmista prosauropodeista.


title: Plateosaurus

text: "Plateosauruksella" oli viisisormiset kädet, ja suuri peukalonkynsi, jota se saattoi käyttää puolustautumiseen tai ruuan keräämiseen. Lisäksi "Plateosauruksella" oli sarvimainen nokka ja siinä hiontahampaita.


title: Plateosaurus

text: "Plateosaurus" on vuosien varrella rekonstruoitu monella tavalla: joskus alkukantaisena, neljällä jalalla kävelleenä dinosauruksena, muina aikoina vain kahdella jalalla kävelleenä. Kuitenkin viimeisten muutamien vuosikymmenten aikana "Plateosaurus" on melkein aina kuvattu alkukantaisena, kaksijalkaisena dinosauruksena, joka käveli vain takajaloillaan. Se oli rakenteeltaan raskaampi kuin sen ajan teropodit, eikä ole poissuljettua, että se saattoi olla kaikilla neljällä jalallaan, kun se laidunsi matalassa kasvillisuudessa. Kun sauropodomorfit myöhemmin kasvoivat suuremmiksi ja niiden täytyi saada tilaa suuremmalle ruuansulatuselimistölle, ne saattoivat olla pakotettuja kävelemään kaikilla neljällä jalalla.


title: Plateosaurus

text: "Plateosauruksesta" on löydetty monia yksilöitä, joista jotkut ovat säilyneet erittäin hyvin. Jäänteitä on löydetty niin aikuisilta kuin esiaikuisilta yksilöiltä. "Plateosauruksen" kokonaisia luurankoja on löydetty yli 50.


title: Plateosaurus

text: "Plateosauruksen" jäänteitä on kaikkein useimmiten löydetty keskisestä Euroopasta, erityisesti Saksasta, mistä suurin osa tunnetuista yksilöistä on löydetty. Jäänteitä on löydetty myös muun muassa Grönlannista. "Plateosaurus" on myös ensimmäinen Norjasta löydetty dinosaurussuku. Pelkkä "Plateosauruksen" fossiilien määrä verrattuna joihinkin muiden dinosaurusten rajallisiin jäänteisiin ehdottaa, että se saattoi olla yksi Euroopan yleisimpiä dinosauruksia triaskauden aikana.


title: @junkmail

text: @junkmail oli suomalainen rap-yhtye, johon kuuluivat helsinkiläiset O;D (Ossi Jaala), Mr.Producer (Mikko Hukkanen) ja Rii (Riikka Pitkänen).


title: @junkmail

text: @junkmail tuli tunnetuksi vuonna 2003 kappaleilla ”"Ei koskaan enää"” ja ”"Kaiken sen jälkeen"”. ”"Ei koskaan enää"” kertoi tosielämän erotilanteesta. Kun kappale pääsi ensi kertaa Kiss FM:n Top 30 -listalle, se sijoittui 22:nneksi ja oli seuraavana päivänä ensimmäisellä sijalla, ja piti kärkisijan muutaman viikon. Yhtyeen ensimmäinen albumi oli nimeltään "Karu totuus", jolta julkaistiin edellä mainittujen kappaleiden lisäksi singlenä kappale ”Viilee”.